Segona medalla d’or consecutiva als London International Olive Oil Competitions 2020 - 100% Aceite de Oliva Virgen Extra - Les Cabanes. Juncosa de les Garrigues\nSegona medalla d’or consecutiva als London International Olive Oil Competitions 2020\nLa Cooperativa Agrícola Sant Isidre de Juncosa ha estat guardonada, per segon any consecutiu, amb la Medalla d’Or als London International Olive Oil Competitions 2020 en la Quality Category per la qualitat del seu oli Taste of Earth.\nEl concurs, celebrat del 18 al 20 de juny de 2020 a l’Hotel Hilton de Londres, vol posar en valor l’Oli d’Oliva Verge Extra d’elevada qualitat en tots els aspectes del seu àmbit d’ús i consum. Així, el concurs té la finalitat d’informar els productors d’oli, premsadors, elaboradors i minoristes de preservar i millorar la qualitat dels seus productes.\nAmb aquest reconeixement, ja són 13 els premis internacionals obtinguts durant els darrers tres anys i que posen en manifest la gran qualitat de l’oli Les Cabanes i la gran tasca dels socis i treballadors de la Cooperativa. Los Angeles, Japó, París, Xina, Nova York, Grècia i Londres són els racons on l’oli Les Cabanes ha estat guardonat, un oli internacionalment premiat.


PP&C’s, una història d’amor?\n22 d'agost de 2016 22:49\nLes delegacions del PP i C’s es van reunir aquest dissabte passat per a l’inici de les negociacions d’investidura de Rajoy, prevista pel pròxim 30 d’agost. Albert Rivera s’ha esforçat a elevar el to per evitar transmetre una imatge de rendició davant els populars que, a parer meu, és el que està fent. C’s ha subratllat que no renunciarà a cap dels seus plantejaments i que serà el seu programa electoral la base de la negociació amb el PP.\nD’una banda Rivera va manifestar que no hi hauria línies vermelles, de l’altra diu que no renunciaran al seu programa electoral que recull, pràcticament, el que havia pactat amb Pedro Sánchez en l’anterior i curta legislatura. Rivera té pressa, Rajoy no en té cap. Són estils diferents que denoten el tarannà de cadascun. Cap dels dos no volen unes terceres eleccions però especialment Rivera el que menys.\nEl PP s’ho està prenent amb calma, Rajoy no tenia cap necessitat d’ajornar una setmana la seva resposta i, encara menys, amb l’excusa d’obtenir el vistiplau del comitè del partit per negociar; sabia que això no era necessari però posava nerviós a Rivera. Aquest vol fer-se valdre a base de condicions, com ara l’exigència de què els partits polítics elegeixin els seus dirigents en processos de primàries.\nNomés els queda una setmana per arribar a acords i en temo que el PP serà el partit que aconseguirà endur-se’n l’aigua al seu molí. Rivera sap que uns nou comicis l’apartarien de la primera línia política; ho sap, ho intueix i per aquesta raó, per molt que gesticuli i faci conferències de premsa, acabarà doblegant-se als designis populars.\nDes de la democràcia les eleccions han donat majories absolutes o més o menys resultats ajustats que, quasi sempre, se solucionaven amb el suport de bascos i catalans a base de pactes. Mai no han hagut de pactar PP i PSOE per formar el govern de l’estat. Les dues últimes legislatures, una de cada partit, han estat nefastes i per aquesta raó l’ascens de C’s i la irrupció de Podem.\nLa situació actual ve motivada per la sentència de l’Estatut de Catalunya. De no haver-se produït aquell lamentable error polític, a hores d’ara, ja tindria l’estat espanyol un govern estable. Ara ningú vol pactar amb els nacionalistes (que volen trencar Espanya) i així ens va. Els seus vots decidirien, tant per un costat com per un altre, però admetre que es faci un referèndum és un tema tabú pels autodenominats constitucionalistes.\nEl lector es preguntarà: a què ve el títol d’aquest article? Doncs d’unes declaracions del portaveu del PP, Rafel Hernando quan molt segur de si mateix i a l’inici de les trobades entre els dos partits va declarar: “Estem al principi d’una història d’amor”. Sembla estar-ne molt segur però el matrimoni encara no s’ha consumat.


Badalona es promociona en una de les principals fires immobiliàries del món que té lloc a la ciutat francesa de Cannes :: Notícies :: Ajuntament de Badalona\n12/03/2019 ::comerç economia habitatge urbanisme\nEl regidor de Promoció Econòmica, Comerç, Consum i Turisme de l’Ajuntament de Badalona, Jordi Subirana, forma part de la delegació catalana amb l'objectiu de buscar inversions per als projectes de transformació urbana de la ciutat\nBadalona està present en l’edició número 30 de MIPIM (Marché International des Professionnels de l'Immobilier), una de les principals fires immobiliàries del món que té lloc a la ciutat francesa de Cannes del 12 al 15 de març. Ho fa presentant Badalona, a new innovation and economic district dins dels estands de Barcelona Catalonia que impulsa la Generalitat de Catalunya, mitjançant l’Institut Català del Sòl, l’Ajuntament de Barcelona i l’Àrea Metropolitana de Barcelona (AMB).\nEl regidor de Promoció Econòmica, Comerç, Consum i Turisme de l’Ajuntament de Badalona, Jordi Subirana, forma part de la delegació catalana amb l'objectiu de buscar inversions per als projectes de transformació urbana de la ciutat. Durant aquests dies s’han previst diverses reunions individuals amb possibles inversors i es realitzaran diverses visites grupals per conèixer altres projectes de transformació econòmica, social i urbanística.\nEn aquesta edició, a més de Badalona, també hi són presents els ajuntaments de Gavà, Esplugues de Llobregat, l’Hospitalet de Llobregat, Sant Adrià de Besòs, Sant Boi de Llobregat, Viladecans, a més del Consorci de la Zona Franca.\nLa fira immobiliària espera l’assistència de més de 26.000 visitants a un total de 3.700 expositors d’arreu del món.


Welcome to the jungle | cosespetites\nBenvinguts al món de les coses petites…\nLa intenció d’aquest espai és més aviat servir com a teràpia personal o eina d’higiene mental per tal d’anar-hi avocant reflexions sobre allò que m’envolta i preocupa, i no pas esdevenir un blog de referència sobre alguna interessantíssima temàtica particular que desperti l’interès col·lectiu de les masses. No, aquest blog no us farà ser millors persones, ni us ajudarà a trobar feina, ni a emparellar-vos amb la vostra mitja taronja (amarga o no) ideal; ho sento.\nEl meu propòsit és parlar de música, de castells, d’esports, de política (no massa, ho prometo), del miracle de ser pare (i no saltar pel balcó), de les xarxes socials, d’anècdotes vitals… en un to que pot passar del sarcasme a la paròdia en funció del peu amb el que m’hagi aixecat. Però sobretot aquest blog neix amb la voluntat de parlar, també, sobre les coses petites. Coses que ens passen cada dia, que llegim però no veiem, que algú ens explica però que no escoltem, que ens passen pel costat sense ni adonar-nos-en… Petites coses que podrien tenir una repercussió transcendental a la nostra vida o bé deixar-la completament intacta però que, ens agradin o no, allà hi són.\nQui hi ha al darrera de tot això?\nAl darrera de tot aquest plec de bones intencions que encara està per veure si condueixen enlloc (no he signat cap contracte amb ningú, o sigui que no m’exigiu resposabilitats…) hi ha un paio bastant normalet, amb molta fam per conèixer coses, a qui li costa dir que no i amb un excès, potser, d’afany de reconeixement. En tot cas, faigs els possibles per mirar de ser allò que m’han ensenyat… bona persona.\nCasat amb la meva millor amiga i pare d’un fill preciós, des del 2005 visc a Castellvell del Camp i faig vida a Reus, tot i que sóc nascut a Barcelona el ’76, l’any que es començava a rodar Star Wars, que Rocky va gunayar l’Òscar a la millor pel·lícula, o que s’estrenà el film “The song remains the same” de Led Zeppelin; quan Deep Purple anunciava llur dissolució, Bruce Springsteen era detingut després d’envaïr Graceland per tal de veure l’Elvis, i els Eagles treien al mercat l’Hotel California. A Catalunya s’hi publicava aquell any el 1r número de l’Avui en català, i en Puyal feia la primera transmissió esportiva en la nostra llengua.\nApassionat de coses tan diverses com els castells (President dels Xiquets de Reus durant el 2010 i Cap de premsa del 2008 al 2010), la lectura, les sèries de TV (sense mesura), el formatge (acompanyat d’un vi de la terra si pot ser) i dels bons amics, que la vida et demostra que en són ben pocs. Sóc un enamorat de la música fins el moll de l’òs, especialment de tot el que es parís durant els 60 i fins a mitjans 70, però també del Bruce Springsteen, Smiths, Pixies, Dire Straits, Metallica, RHCP, Sopa de Cabra o els Heroes del Silencio… A casa tinc 3 guitarres, però fugen corrents quan m’hi acosto. Ara ho estic provant amb l’harmònica. També he plantat un arbre i he escrit una novela, però no m’he atrevit a dur-la a cap editorial.\nAquest, a grans trets, sóc jo… No hi ha massa més.\nHola David! Felicitats pel blog (no sé d’on treus el temps!). Si la novel·la que has escrit és amb la mateixa escriptura que aquesta blog, si us plau, fes-nos un favor a tots i envia-la a una editorial ja!\nEspero ens veiem aviat.\nJa tens una seguidora més. Un petonet als tres, Mireia de Cambrils.


Picasso Must Shadow Negre comprar i ofertes a Scubastore\nDescripció Picasso Must Shadow\nDescobreix tots els productes de la categoria Aletes, màscares i tubs que podràs trobar a scubastore, com per exemple Picasso Must Shadow. Compra avui mateix Picasso Must Shadow i estalvia diners en tots els productes de la secció de Màscares. A més a més, amb la qualitat que et garanteix una marca com Picasso l’èxit en la compra està assegurat. Saps que a part de Picasso Must Shadow a la botiga de submarinisme també hi trobaràs altres articles per practicar aquest esport? Gràcies a scubastore ara podràs trobar en una sola botiga una gran varietat de productes de Aletes, màscares i tubs ideals per practicar tots els esports.\nCaracterístiques Picasso Must Shadow\nTecnologias Picasso Must Shadow\nSostenibilitat Picasso Must Shadow


Se suspén el juí al cervell financer d'Emarsa per falta de proves - À Punt\nSe suspén el juí al cervell financer d'Emarsa per falta de proves\nL'empresari Jorge Ignacio Roca s'enfrontava a cinc anys de presó per, presumptament, blanquejar diners de l'empresa pública.\nProcessats pel cas EMARSA en una vista judicial. / Europa Press\n10 de gener 2019 - 12:50\nL'Audiència Nacional de Madrid ha suspés per falta de documentació el juí de la peça 9 del cas Emarsa que havia de jutjar el considerat com a cervell financer de la trama. L'empresari Jorge Ignacio Roca s'enfrontava a cinc anys de presó per, presumptament, blanquejar diners procedents de l'empresa pública d'aigües, Emarsa, a través dels comptes de la depuradora de Pinedo. El jutge valencià que els investigava es va inhibir en imputar-los delictes de blanqueig comesos fora d'Espanya, ja que el compte estava a Andorra. Ara, el tribunal espera rebre la documentació, procedent d'aquest país, que ha sol·licitat la comissió rogatòria.\nA banda de Semper hi ha tres acusats més: Vicente Gil Usedo i els fills d'aquest últim, Vicente i María Gil Blay. S'enfrontaven cadascun a cinc anys de presó per un delicte de blanqueig de capitals i al pagament d'una multa d’1,9 milions d'euros i inhabilitació especial durant set anys per a l'exercici de la indústria i el comerç.\nEl cas Emarsa es va obrir en 2010 per a investigar el suposat saqueig de l'empresa pública Emarsa, gestora de la depuradora de Pinedo, i va derivar en una trentena d'imputacions en diferents peces pel desviament de 23,5 milions d'euros.\nEn el seu escrit de conclusions provisionals, la fiscalia acusa Roca Samper i Gil Usedo d'haver obert un compte a Andorra l'octubre de 2010, en el qual Gil Usedo es va identificar com a ebenista jubilat i fabricador de souvenirs, i al qual Roca va transferir 690.180 euros. Suposadament, aquests eren fons públics d’Emarsa obtinguts de forma il·lícita.\nLa suposada trama corrupta d'Emarsa va operar entorn de dos "negocis". Un d’aquests basat en l'increment dels costos d'explotació que va comptar amb el vistiplau de l'Entitat Pública de Sanejament d'Aigües Residuals, Epsar. L'altre, es va basar en un encariment artificial de les operacions, sustentat en diverses empreses pantalla.\n12 anys de presó per a l’exgerent d’Emarsa\nEl juny passat, l'Audiència Provincial de València va condemnar l’exgerent d’Emarsa Esteban Cuesta a 12 anys i mig de presó i l’exvicepresident de la Diputació de València Enrique Crespo a 10 anys per aquests fets.


BIBLIOGRAFIA del Cercle - Pàg 01 - 02\nLa Biblioteca del Cercle forma part ara de la Biblioteca de l’Ateneu.\nQualsevol persona pot consultar els seus llibres. El Cercle també assesora als socis que volen publicar llibres de postals.\nPresentem una mostra de llibres de postals, molts d'ells publicats per socis del Cercle.\nTÍTOL: Un País de postal. Les Valls d’Àneu 1900-1960\nLlibreria Central. Passeig del Vall, 10 25620 Tremp (Lleida)\nTef: 973 652 790. Fax: 973 652 790. CIF: 78070311\nComandes: Juan Izquierdo 609 582 407\nTÍTOL: MONISTROL DE CALDERS\nAutor: Jordi Gual\nTÍTOL: Eivissa / Ibiza\nAutor: Josep Maria Subirà\nLlibre d'Eivissa fotografiada per Josep Ma. Subirà.\nEditat pel Consell d'Eivissa l'octubre de 2010. El llibre consta de 167 pp. amb 147 fotografies i els escrits de la semblança de Josep Ma. Subirà i de la seva obra com a fotògraf, en les seves diferents facetes artístiques, entre elles les de fotògraf-postaler.\nTÍTOL: Catàleg de Postals de Peralada\nAutora: Inés Padrosa i Gorgot.\nÉs una separata d'unes 40 pàgines de AIEE (Annals de l'Institut d'Estudis Empordanesos) de l'any 2002, en la qual hi ha prop de cent il·lustracions.\nEs pot demanar a la Biblioteca del Castell de Peralada.\nMés informació: Tel. 972 53 81 25\nEls socis del CCC el poden consultar a la Biblioteca del Cercle.\nRecull de les postals de La Pobla de Segur del segle XX, des de començaments de segle fins als anys cinquanta en blanc i negre i altres matisos.\nDe cada sèrie de les postals reproduïdes, consta l'any d'emissió, el nom del fotògraf i les dates de naixement i defunció d'alguns d'ells. També escrits i reversos que hi ha en algunes de les postals ja que són força interessants i formen part també del col·leccionisme.\n190 pàgines, en color, més de 700 postals.\nVeure a lgunes pàgines interiors, clic aquí.\nInteressats, consultar a l’email del cercle: info@cerclecartofilcatalunya.com\nTÍTOL: BARCELONA PANORÁMICA, postals Àngel Toldrà Viazo\nEn aquest llibre, editat per socis del Cercle, hi trobareu 90 postals de Barcelona, 30 de les quals són panoràmiques inèdites, preses entre l’any 1905 i l’any 1930, des de la perspectiva d’Àngel Toldrà i Viazo, un barceloní que va ser un veritable gegant en l’especialitat de la targeta postal fotogràfica. S’hi pot veure la Sagrada Família, plantada en un desert, la plaça d’Espanya, sense el complex de la Fira de Barcelona, o la plaça de Catalunya, sense els edificis comercials actuals, reproduïdes en làmines desplegables de 0,85 metres.\nAquest catàleg no està a la venda.\nTítol: Menuda història de la targeta postal a Manlleu 1903 - 2009\nAutor: Xevi Gaja i Colomer, soci del Cercle\nEn aquest llibre de 63 pàgines, hi trobaràs una breu explicació de com va néixer la targeta postal, la catalogació de les postals, les edicions a Manlleu, i la biografia dels principals fotògrafs postalers que varen immortalitzar la vila manlleuenca, entre moltes altres coses.\nFormat: electrònic (PDF), clic aquí\nPàg 01 - 02


1.1. Animacions de Flash\nLes animacions de Flash subministren imatges en moviment amb capacitat interactiva. Es construeixen amb l'editor de Flash, producte comercial de Macromedia (actualment incorporat a Adobe), i s'executen amb reproductors de la mateixa empresa, de distribució gratuïta, i que avui són incorporats en origen als ordinadors.\nHi ha diverses versions de Flash; aquestes notes corresponen a la versió Flash MX, i es fan referències ocasionals al Flash 5, escrites en gris.\n1.2. Creació de les animacions de Flash\nMentre dura el procés de creació d'una animació de Flash, aquesta és continguda en un fitxer .fla. Mitjançant un procés anomenat publicació, es crea un nou fitxer .swf, que ja no es pot modificar. Per a la seva distribució, aquest nou fitxer queda inclòs normalment - però no únicament - en un document HTML.\nUn cop creat el fitxer .swf, és convenient guardar els fitxers .fla, bé per a modificacions posteriors, bé per a adaptacions.\nIcones corresponents als fitxers .fla (a l'esquerra) i als fitxers .swf (a la dreta).\n1.3. Fotogrames i capes\nDes del punt de vista del procés d'edició - o sigui, dels fitxers .fla -, una animació de Flash consisteix en un conjunt de fotogrames (frame).\nEls fotogrames s'organitzen en dues dimensions, una de temporal i una altra de nivell.\nD'acord amb la dimensió temporal, els fotogrames es presenten en pantalla l'un darrere l'altre; d'aquesta manera fan la sensació de canvi i de moviment.\nA més els fotogrames s'estructuren en capes (layer). Les parts de fotograma que no tenen contingut són transparents, i permeten veure el contingut dels fotogrames simultanis de les capes inferiors.\nEn aquest exemple s'il·lustren els conceptes fonamentals. La ràpida successió de fotogrames fa la sensació de moviment d'una de les figures. Pel que fa a les capes, determinen quin objecte queda damunt quan es creuen.\n1.4. Tipus de fotogrames\nHi ha tres tipus de fotogrames:\nEls fotogrames plens o clau (keyframe), que contenen imatges.\nEls fotogrames ordinaris o buits, que no contenen res, però que permeten la continuïtat (estàtica o dinàmica) del fotograma clau immediatament anterior.\nEls fotogrames clau en blanc (blank keyframe), que tampoc no contenen res, però que, a diferència dels anteriors, interrompen la persistència del contingut del fotograma clau immediatment anterior.\n1.5. El problema del pes\nÉs prou sabut que el problema fonamental d'internet és la velocitat de transmissió de les dades, i que això fa fonamental que els fitxers - en aquest cas les animacions de Flash - siguin petits o, com se sol dir, tinguin poc pes, a fi que puguin circular fluïdament per la xarxa. Constantment trobarem referències a diversos recursos per reduir aquest pes.\n1.6. Elements dels fotogrames clau\nEls fotogrames clau contenen elements de tipus diversos:\nImatges vectorials, creades pel Flash o per un altre programa.\nImatges de bits, importades forçosament des de fora del Flash.\nTextos, creats amb les eines específiques del mateix Flash.\nAltres animacions, anomenades clip, fetes amb el mateix Flash o procedents d'altres formats d'animació.\nBotons, un dels recursos per aconseguir interactivitat.\n1.7. Imatges de bits i imatges vectorials\nLes imatges de bits i les imatges vectorials memoritzen imatges mitjançant procediments totalment diferents, dels quals es deriven propietats diferents.\nLes imatges de bits consisteixen en especificacions píxel a píxel. Com més píxels té una imatge, més bona és la definició obtinguda, però també més gran el pes de l'arxiu. Per això a internet es procura fer servir formats comprimits (principalment .gif i .jpg) a fi que no pesin massa. I si s'amplien més enllà de la seva mida natural, aviat comencen a veure's granulades.\nLes imatges vectorials queden emmagatzemades com fórmules matemàtiques, que són interpretades i traduïdes a especificacions bit a bit pel programa només en el moment de la reproducció. Un canvi d'escala no n'afecta la qualitat. L'inconvenient que tenen és que només s'obtenen mides d'arxiu raonables quan les figures són més o menys geomètriques. A mesura que les imatges es fan més complexes, aviat es planteja la necessitat d'un compromís entre la qualitat i el pes de l'arxiu.\nUna animació es pot organitzar en escenes. En absència de cap indicació en contra, les escenes s'executen seqüencialment.\nInicialment l'animació té una única escena. Podem crear-ne més fent Insert > Scene. Cada escena té una línia de temps i una estructura de capes independent.\nUn quadre situat a la part inferior (a la part superior) de la línia de temps ens indica en quina escena ens trobem.\nPer passar de l'edició d'una escena a la d'una altra hem d'anar a Window > Scene (Window > Panels > Scene), on apareix un quadre amb totes les que hi ha; fent clic en la que ens interessi, aquesta es presentarà en pantalla.\nQuan es creen, les escenes s'anomenen Scene 1, Scene 2, etc. Podem canviar-ne els noms fent doble clic en la icona corresponent en el quadre d'escenes i escrivint el nom nou.\nPer suprimir una escena - i tot el seu contingut! - la seleccionem i a continuació fem Insert > Remove scene.\nIndicació de l'escena, immediatament sota la línia de temps.\nEls fotogrames, directament o a través de botons, poden tenir associades una sèrie d'accions (action) que permeten que l'animació sigui interactiva; és a dir, que respongui a condicions exteriors, sigui a voluntat de l'usuari (un clic del ratolí, l'entrada d'un text o d'un nombre, etc.) o dependents de diversos factors (rellotge de l'ordinador, etc.)\nEn aquesta animació, un rectangle es converteix a poc a poc en un òval; però aquest procés només s'engega quan fem clic damunt el botó Play.


VISITA A LES INSTAL·LACIONS DE DÉNIA I MONÒVER\nMarco Rivera i Carlos Feltrer, President i Vicepresident 2n de la FNCV, han visitat les instal·lacions esportives de Dénia i Monòver, totes dues en la provincia d'Alacant, per a poder iniciar un acord de col·laboració futura.\nVan ser atesos per Susana Campos, directora de Dénia, i Sarai Tomás, directora de Monòver, que els van dedicar la màxima atenció.\nGestionat per l'empresa Aqualia, el Centre Esportiu Municipal de Dénia compta amb una piscina coberta de 25 metres i 8 carrers juntament amb un altra d'ensenyament i àmplia graderia per al públic. Ja s'han iniciat els tramites per a la seua homologació i en breu es podran realitzar esdeveniments.\nLa piscina de Monòver ja està homologada, en ella va competir la Divisió d'Honor de la Copa Autonòmica de Clubs al desembre del 2010. Aquest Centre Esportiu Municipal, gestionat per BPXport, disposa d'un got gran 25 metres i 8 carrers i un altre més xicotet annex per a ensenyament. En està instal·lació se celebrarà la pròxima competició de la Copa Autonòmica de Clubs de primera divisió els dies 13 i 14 d'abril.\nUn positiu pas, en aquest sentit, dins de la província d'Alacant, necessari per a poder desenvolupar amb normalitat la nostra activitat competitiva federativa.


Alex Perez es proclama Campió de Catalunya de Cocteleria – 772.cat\nAlex Perez es proclama Campió de Catalunya de Cocteleria\n12/05/2017 16/05/2017 Vicenç Moliné Cultura1 comment\nEl castellbisbalenc Alex Perez ha estat proclamat campio de Catalunya de Cockteleria després de guanyar el concurs que cada any organitza l’Associació del Club del Barman de Catalunya. Amb la victòria, el barman potarroig serà el representant de Catalunya al campionat estatal que se celebrarà el novembre a Mérida.\nPérez, de 19 anys i actualment cursant direcció de sala a l’Escola Institut Cavall Bernat de Terrassa, es va imposar als altres sis concursants que competien a la categoria de Barman Jove -per als menors de 27 anys- amb una recepta original basada en l’aroma de la farigola i batejada com The Cocktail of Life, “ja que era una recreacio de la planta per estar en conexio i recordar que la gran majoria dels ingredients solen ser naturals”.\n“Vaig fer servir Brandy Mascaró, Vermouth Carpano, Ron Bacardy, xarop de gingebre de marca MONIN i per acabar una infusió totalment natural de Farigola, tot això decorat amb una lluna de gingebre travessada per una branqueta de Farigola” explica Perez, que afegeix que “vaig agafar aquests ingredients ja que representaven la planta, es a dir, el gingebre representava l’arrel, el ron representava la planta ja que esta fet de la caña de sucre, i la infusió de farigola i el vermouth eren les fullen, ja que ambdues es fan a partir de fulles, i per acabar el brandy Mascaró que representava el fruit de la planta, el fruit del còctel”.\nPerez El campionat català es va celebrar el passat diumenge 7 de maig a l’hotel Duquesa de Cardona, a Barcelona, en una edició especial en memòria de la difunta Maria Dolores Boadas, una gran cocktelera en el seu temps.\nAlex Perez amb la guanyadora de la categoria per a majors de 27 anys\nPublicat el 12 de maig de 2017 a les 14:00 per Vicenç Moliné


Carril perill a la Via Laietana, por Lluís Permanyer\nCarril perill a la Via Laietana\n31/07/2020 00:35 | Actualizado a 31/07/2020 07:40\nUna cosa és el que l’Ajuntament de Barcelona va planejar a la Via Laietana arran de la Covid-19, però una altra cosa és la realitat d’aquesta improvisació i el seu funcionament. Vet aquí el que hem vist en aquest nou espai.\nComença just a la cantonada de Fontanella i Via Laietana, on en un rampell de creativitat es va posar amb calçador un carril per als vianants. A l’embocadura no hi ha cap senyal que indiqui quina n’és la funció ni el mode d’ ús. L’únic que salta a la vista són els pilons alineats i aquesta catifa aflamencada pintada de groc. Atès que els vianants no se senten atrets per utilitzar-lo, ciclistes i patinadors se l’han apropiat: l’enfilen sense dubtar i amb energia, ja que els brinda protecció i un descens còmode.\nSeguretat?, quin cinisme; patinadors i ciclistes acostumen a ignorarles advertències sobre circulació als carrers\nGairebé a l’altura del carrer Comtal, aleshores topen amb una tanca informativa, en què entre altres coses es llegeix: “ Mesures Covid-19. Xarxa d’itineraris segurs per a vianants” Seguretat? Quin cinisme. Els ciclistes i els patinadors estan acostumats a ignorar les advertències sobre circulació que inunden els carrers.\nTot seguit, un bon tram apareix interromput per la plataforma de la parada de l’autobús. El panorama desconcerta. Allà el carril redueix la seva ja poca amplada gairebé a la meitat, al voltant d’un mig metre mesquí, que a partir d’aquí no admet el pas alhora d’un usuari muntat i un vianant. El conflicte està servit, i l’accident ja no és descartable.\nA l’altura del carrer Doctor Joaquim Pou una d’aquestes tanques informatives ha estat arraconada, en comptes de ser ben visible.\nLa travessia de la plaça Antoni Maura també desconcerta, ja que per als veloços muntats no apareix clara l’opció que cal seguir; sí en canvi per als vianants, que ja coneixen la marrada que exigeix.\nEl tram següent és igual de conflictiu, i, davant l’aparició d’un caminant que puja, una ciclista li cedeix el pas ficant-se, no sense perill, a la calçada. Després em crida l’atenció un altre passejant, massís, que no s’intimida davant un patinador: li planta cara i li recrimina que s’ha ficat en un carril per als vianants; continua el seu camí i torna a fer el mateix amb un parell de ciclistes.\nAl carril ascendent del costat oposat la situació és semblant, tot i que menys perillosa, ja que els patinets i les bicicletes són comptats. I cap vianant.\nMereix ser observat el que passa quan arriba el servei de bugaderia de l’hotel dels Ulls o la recollida de cabals del bingo. I ja que proclamen tant afavorir els vianants, per què fa anys que toleren que els dos establiments del número 59 plantin els seus grans cartells en plena vorera, una conducta a què s’ha sumat el del número 46A?\nI sorgeix la sorpresa. Apareix una furgoneta de la Guàrdia Urbana, s’obren les portes i en surten els uniformats, que es despleguen en espera d’ordres. És l’escena perfecta per observar conductes. Passarà un ciclista i alerto el guàrdia; l’atura i l’adverteix que es tracta d’un carril per als vianants, cosa que provoca la seva incredulitat i prossegueix el camí! Vista la situació, poc després m’acosto a un altre guàrdia per comentar-li que no ha parat la bicicleta que acaba de passar, i em pregunta pel motiu de la meva pregunta. Quan li explico que es tracta d’un espai per als vianants, posa una cara de sorpresa tan gran que l’he d’informar amb detall; llavors em confessa que ho ignorava i que amb tants canvis estan desconcertats.\nJanet Sanz, tinent d’alcalde d’ Urbanisme, va opinar fa uns dies sobre aquesta eventual conflictivitat a la Via Laietana. Va afirmar amb desimboltura que no veia cap problema que ciclistes i patinets comparteixin aquest nou espai amb els vianants. Precisament.\nDavant una afirmació d’aquesta mena valdria la pena que reflexionés sobre el que ha dit; sospito que no sap quina és la realitat. Sap quant d’espai practicable brinda la major part del carril? Ho dubto. I si ho sabés, és una teoria, perquè quan es planti allà comprovarà que resulta impossible aquesta convivència, ja de signe caritatiu, que predica.\nLa base fonamental de l’urbanisme és l’espai, i aquest espai cal conèixer-lo, observar-lo, passejar-hi, a fi de saber el que allà s’esdevé i comprovar com actuen després els ciutadans. Em sembla que el seu urbanisme tàctic s’origina i perfila a la taula dels despatxos. Si aquest Ajuntament duu a terme la complexa reurbanització global de la Via Laietana, ens veurem condemnats a cridar: Socors!


Turó de la Rovira (Barcelona) - Viquipèdia, l'enciclopèdia lliure\nVista de Barcelona des del Turó de la Rovira\nEntitat territorial administrativa Horta-Guinardó (Barcelonès)\n41° 25′ 10″ N, 2° 09′ 42″ E / 41.4194°N,2.16174°E / 41.4194; 2.16174Coord.: 41° 25′ 10″ N, 2° 09′ 42″ E / 41.4194°N,2.16174°E / 41.4194; 2.16174\nMuntanya Pelada, (Collserola)\nEl Turó de la Rovira és una muntanya de 262 metres que es troba al municipi de Barcelona, a la comarca del Barcelonès. És considerat un dels set turons de Barcelona, xifra presa per imitació dels set turons de Roma.\n3.1 Poblat ibèric\n4.1 Anys 30 segle XX\nEl Turó de la Rovira és al Districte d'Horta-Guinardó, formant part de la petita serralada dels Tres Turons (Turó de la Rovira, Turó del Carmel i Creueta del Coll). La formació geomorfològica dels Tres Turons correspon a les darreres estivacions de la Serralada Litoral, Collserola, abans del canvi de pendent vers la plana, que configura el Pla de Barcelona. Aquest seguit de turons, d'entre 180 i 260 metres d'altitud, estan formats per roques del silurià al carbonífer, de l'època paleozoica. Són pissarres i esquistos, assentades sobre un basament granític, clarament dominant en aquest sector. Aquest nucli granític, molt dur i compacte, es descompon força quan es troba en contacte amb l'aire, esdevenint una mena de sorra gruixuda, anomenada sauló. A la zona també trobem nivells de l'època secundària, on predominen les calcàries dolomítiques, els gresos i les argiles vermelles. Aquest turó forma part de les serres del Tibidabo, amb una alçada de 267; té una forma allargada en direcció nord-est a sud-oest i 300 metres de longitud per 65 metres d'amplada mitjana. El seu cim presenta una superfície plana. La seva composició geològica consisteix en calcàries paleozoiques i pissarres silúriques. Fou precisament l'aprofitament d'aquestes calcàries el que va donar origen a la pedrera de Can Baró, situada al sud del cim. Aquesta agrupació de muntanyes, anomenada també els Serrats de la Rovira, està configurada per més elevacions que les tres que donen nom al Parc dels Tres Turons. En total són un grup de set cims: Turó de la Trinitat, Turó de la Peira, Turó de la Rovira, Turó del Carmel, la Creueta del Coll, el Putget i el Turó de Monterols. Entre aquestes petites muntanyes i Collserola, existeix una gran falla travessera, fet que explicaria aquesta formació. Al vessant de mar, aquest serrat forma un pendent molt accidentat. Aquesta caiguda important ha fet pensar que també pot ser fruit d'una altra falla en aquest indret, però aquesta hipòtesi de moment no ha estat confirmada.\nLa morfologia dels turons ha canviat al llarg del temps, d'una banda, per la mateix acció natural, l'erosió dels vessants i l'arrossegament de materials, i per l'altra per l'acció antròpica. L'home ha transformat el paisatge pel conreu i l'ocupació de la muntanya, però també, especialment en aquest cas, per l'acció de les diverses pedreres i mines que varen anar buidant la muntanya, com va passar igualment a la muntanya de Montjuïc. Les pedreres han fet canviar molt la fisonomia dels turons, i ara, és difícil poder saber com eren de forma totalment certa a l'antiguitat.\nEl topònim “Rovira” d'origen llatí prové del mot roureda En alguns casos, per confusió o tradició popular, s'ha emprat “rovira” com rubina o fang vermellós provocat per les riuades durant les pluges fortes. Com a cognom té origen a Cardona, Solsona i Girona, des d'on aquest cognom s'ha escampat per tot Catalunya i també per València, Alacant i Mallorca. Es desconeix si hi ha hagut un propietari del cim amb el cognom “Rovira”. Com a hipòtesi del seu origen, per l'aprofitament de la pedra calcària i l'òxid de ferro que desprèn el cim, popularment podrien haver-lo anomenat el Turó de “la Rovira”, fent referència a la tonalitat vermellosa de la muntanya.\nL'any 1932 l'arqueòleg Josep Colominas i Roca inicià l'excavació d'un poblat ibèric, de tipus laietà, al cim del turó de la Rovira. Es descobrí part de la muralla i de les portes d'accés, així com 44 sitges amb material arqueològic de força interès.\nAquest poblat es creu que va funcionar entre els segles IV i els inicis del I abans de Crist. L'obertura de carrers, la construcció de cases i la instal·lació dels antiaeris han fet desaparèixer aquestes restes ibèriques.\nTreballs arqueològics realitzats al 2012 a l'actual Hospital de Sant Pau van trobar un conjunt de sitges ibèriques amb diverses restes ceràmiques que daten entre els segles iii i I aC, que s'ha interpretat com un espai d'emmagatzematge, possiblement vinculat al poblat ibèric del turó de la Rovira.\nPer fer front als bombardejos que sofrí Barcelona a partir del febrer de 1937, les autoritats militars republicanes decidiren instal·lar unes bateries antiaèries al cim del turó de la Rovira. El cim del Turó ara està coronat per una plataforma d'antiaeris que formaven part de la defensa activa de la ciutat durant la guerra civil espanyola. Aquest lloc estava ocupat anteriorment per una finca coneguda com a Peñasco o El Castell. La construcció dels antiaeris es dugué a terme l'any 1938 i s'hi col·locaren quatre canons Vickers 105 mm i altre armament defensiu.\nEn acabar la guerra i restar l'emplaçament abandonat, a mitjan anys 40 els diferents compartiments com els llocs de comandament, les sales d'oficials o el dormitori, van ser reutilitzats per aixecar el barri de barraques de “los cañones”, que va arribar a tenir prop de 110 barraques i uns 600 habitants i perdurà fins al 1990. A finals dels anys 50 el barraquisme a Barcelona va arribar al seu punt màxim amb una població d'entre 70.000 i 100.000 persones vivint en diferents barris (Pekín, Somorrostro, Camp de la Bota, Montjuïc, etc.). A principis dels anys 70, l'Associació de Veïns del Carmel va dur a terme una important tasca reivindicativa per a la millora de les condicions del barri, avenint-se a l'important paper que jugà el moviment veïnal a finals del franquisme.\nLa creixent immigració de la postguerra va comportar l'aixecament de grans poblats de barraques a tot Barcelona, que acollien una població d'unes 100.000 persones. Una part d'aquests habitatges precaris se situaren al voltant del Turó de la Rovira, a tres enclavaments: Raimon Caselles (135 barraques), Francisco Alegre (306) i els «Cañones» (150). Aquest darrer grup aprofitaren les construccions dels antiaeris. El fenomen el barraquisme del districte d'Horta-Guinardó s'erradicà definitivament el 1990.\nEl 2006 un camp de treball internacional va iniciar la tasca de recuperació d'aquest conjunt defensiu. El 27 de març de 2011 s'inauguraren les obres de neteja i adequació de tota aquesta zona per fer-la més accessible, recuperant-ne la seva memòria.\nEn aquest espai s'han realitzat diverses intervencions arqueològiques.\nAnys 30 segle XX[modifica]\nA mitjans de 1931, sota el patrocini de l'Institut d'Estudis Catalans i sota la direcció de Josep Colominas i Roca, del Servei d'Investigacions Arqueològiques de la Generalitat de Catalunya, es van realitzar els primers reconeixements en el Turó de la Rovira. Es documentà l'existència d'un conjunt de sitges (44 en total) pertanyents a un assentament d'època ibèrica. L'any 1932 es realitza una excavació extensiva de tota la superfície superior de l'elevació, a l'indret conegut com a Turó d'en Bassols. Des de començaments de segle XX es coneix l'existència al Turó de la Rovira del poblat ibèric (publicat per J.Colominas i Roca l'any 1946). Degut doncs, a l'existència d'aquest assentament es dugué a terme, a intervals espaiats, des del mes de novembre de 1990 fins al mes de febrer de 1993, un seguiment arqueològic de les obres de repoblament forestal i d'urbanització del turó. La primera fase del seguiment arqueològic (direcció de la intervenció arqueològica l'arqueòloga Teresa Reyes i Bellmunt) l'any 1990 fou motivada en primer lloc per l'obertura d'un vial entre els carrers de Marià Labèrnia i Mühlberg i, posteriorment, per l'enderroc de les barraques que s'estenien per tot el vessant sud del turó. Es va confirmar la presència del poblat ibèric, on es va recollir un conjunt de materials molt fragmentats procedents del vessant sud, que abasten una cronologia dels segles VII-IV aC.\nPel que fa a la segona fase del seguiment arqueològic entre els anys 1992-1993 (les directores de la intervenció arqueològica van ser Teresa Reyes Bellmunt i Anna Monleón i Esterli) abastà la pràctica totalitat de les àrees no edificades del cim del turó, així com els seus vessant sud i est. Es van documentar troballes de material ceràmic al vessant i algunes estructures de l'assentament ibèric consistents en dos murs solidaris, que formaven part de l'angle d'una de les estances del poblat, ubicada a l'interior del recinte fortificat. També es va documentar una sitja, conservada a poc més de la meitat de la seva alçada original, que forma part del conjunt de sitges excavat a començaments de segle (1931) per l'Institut d'Estudis Catalans i, que restava intacta.\nLes feines dels camps de treball dels anys 2007-2008 van consistir en la retirada de runa de l'interior de les sales de les dependències militars acumulada durant la fi del barraquisme, i la neteja del camí d'accés. Els camps de treballs es van coordinar amb diverses activitats lúdiques per als participants organitzades per la Fundació Escolta Josep Carol. El projecte incloïa el condicionament del cim del Turó de la Rovira i la restauració de l'espai que acollia la bateria antiaèria de la Guerra Civil espanyola. L'objectiu era afavorir la recuperació de la memòria històrica al mateix temps que es convertia la zona en un espai dinamitzador dels barris. Així, durant les campanyes dels anys 2007-2008 es van recuperar, principalment, tres sales de recanvis, polvorins i el lloc de comandament, que estaven reomplerts de runa provinent de l'enderrocament de les barraques. A més, es va poder netejar l'entorn més immediat del complex militar així com totes les plataformes de tir on se situaven els canons i el camí d'accés al cim del Turó de la Rovira. El condicionament de la bateria antiaèria ha finalitzat recuperant totes les estructures d'aquest complex artiller.\nEl 2010 s'inicià el procés de restauració, consolidació i adequació de les estructures existents al cim del Turó de la Rovira. Com a testimoni de la importància de la parcel·lació de la zona, es va restaurar el mur de tanca visible en alguns trams de l'antiga finca del Castell. L'adequació d'aquest espai, va permetre l'actuació de les estructures militars netejant i consolidant el formigó encofrat. Per l'escassetat de les restes de barraques es va veure amb la necessitat de consolidar les estructures davant el perill de la seva desaparició. El respecte per la diferenciació d'espais d'aquest patrimoni efímer ha permès desenvolupar un model específic per a la consolidació i manteniment d'aquest nucli de barraques, respectant la composició espacial i les restes conservades. Com a model de restauració únic i de gran importància per al barraquisme, el Turó de la Rovira mostra la delicadesa d'un patrimoni que ens permet reconstruir part de la història de la formació de la ciutat. Aquesta consolidació de les restes del barraquisme, no mostra la ruïna sinó la geometria dels espais per poder diferenciar els hàbitats. El procés de restauració se'ns presenta com una necessitat de respectar les condicions d'hàbitat de la història més recent.\n↑ «Turó de la Rovira». Gran Enciclopèdia Catalana. Barcelona: Grup Enciclopèdia Catalana.\n↑ 4,0 4,1 4,2 4,3 4,4 Jordi Ramos Ruiz, Memòria conjunta de les intervencions dels anys 2007 i 2008: Codis MuHBa: 075/07 – 071/08 PDF\n↑ «El poblat ibèric». Rutes històriques pel Districte d'Horta-Guinardó. [Consulta: 4 gener 2013].\n↑ «Descoberta de noves sitges ibèriques a l'Hospital de la Santa Creu i Sant Pau de Barcelona». Ajuntament de Barcelona. [Consulta: 4 maig 2018].\n↑ 7,0 7,1 «Els antiaeris». Rutes històriques pel Districte d'Horta-Guinardó.\n↑ «Bateria antiaèria del Turó de la Rovira. Barcelona». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].\n↑ GRANADOS GARCÍA, J. O., 1977. "Cerámicas de barniz negro procedentes del poblado layetano del Turó de la Rovira (Barcelona)", Cuadernos de Arqueología e Historia de la Ciudad, XVII, Ajuntament de Barcelona - Museu d'Història de la Ciutat, Barcelona, pp. 100-116.\n↑ GRANADOS GARCÍA, J. O., 1977. "El poblado layetano del Turó de la Rovira. En torno al iberismo en el Llano de Barcelona", Cuadernos de Arqueología e Historia de la Ciudad, XVII, Ajuntament de Barcelona - Museu d'Història de la Ciutat, Barcelona, pp. 33-45.\n↑ DANÉS TORRES, J., 1931. "La Muntanya Pelada de Barcelona. Una dada sobre el poblament ibèric", El Matí, 14 de novembre, Barcelona.\n↑ «Turó de la Rovira (Barcelona)». Carta Arqueològica de Barcelona. Barcelona: Servei d'Arqueologia de Barcelona Web (CC-BY-SA via OTRS).\n↑ RAMOS RUIZ, J., 2010. “ Turó de la Rovira”, Anuari d'arqueologia i patrimoni de Barcelona 2008, MuHBa, Institut de Cultura, Ajuntament de Barcelona, p. 35-37.\nA Wikimedia Commons hi ha contingut multimèdia relatiu a: Turó de la Rovira\nBateries antiaèries al Turó de la Rovira\nMirador Turó de la Rovira\nObtingut de «https://ca.wikipedia.org/w/index.php?title=Turó_de_la_Rovira_(Barcelona)&oldid=29707928»\nLa pàgina va ser modificada per darrera vegada el 16 març 2022 a les 21:23.


Extracte d'ortigues (Fitosanitari 200 ml) - Dulce Revolución - Dolça Revolució\n> Extracte d'ortigues (Fitosanitari 200 ml)\nActua amb un fitofortificant, insecticida, acaricia i fungicida, que tant serveix per al jardí com l'hort urbà. Per la seva composició natural, és un producte apte per a la jardineria ecològica i l'hort ecològic. És ric en micronutrients (Ferro, Magnesi, Sofre, Fòsfor, Manganès ...), també conté hormones que estimulen a les plantes en la seva fase d'arrelament, creixement, floració i fructificació. No crea resistència en els insectes per tant es pot aplicar sense necessitat d'alternar amb altres productes.\nEs recomana combinar el Extracte d'Ortiga amb la Cua de Cavall, aquests dos productes naturals es potencien entre si i els tractaments seran molt més efectius. Producte totalment biodegradable i natural.\n5,35 € amb impostos\nDosis i forma d'us :\nAplicació foliar: 2-4 ml per litre d'aigua.\nAplicació radicular: 4-6 ml per 10 m2\nAplicar preferentment al final del dia.


Benvolguda consellera, el ministre Fernández Díaz va profetitzar que el Procés separaria les famílies catalanes per Nadal. Al final, ho haurà aconseguit el coronavirus, que ens ha dividit entre porucs i despreocupats. Aquests últims deuen estar contents després de sentir els missatges que ens heu donat, tant el govern català com l'espanyol.\nEns heu dit que, després de l'any que portem, ens mereixem celebrar Nadal, que ens convé fer-ho i que podrem ser deu persones a cada àpat, amb llibertat de moviments i d'horaris. És cert que en la lletra petita també ens hi heu posat algunes restriccions i heu apel·lat a la nostra responsabilitat individual, però els ciutadans ja no estem per a matisos, després de tants mesos d'obligacions i recomanacions. És que sí o és que no? Doncs ha sigut que sí. Via lliure a celebrar Nadal, això és el que hem entès.\nDe manera que els membres de la família que volen que ens reunim com si no passés res són els que hi han sortit guanyant. Els que diran als germans, pares, fills que preferirien no córrer riscos innecessaris aquest any: “¿Com que no vindreu, si han dit que podem ser deu?” I potser per no discutir-te, per no fer un lleig, perquè no sembli que desconfies de la teva pròpia família acabaràs acceptant allò que tu no veies gens clar, allò que pensaves que per un any ens en podríem estar perfectament, tal com ja hem renunciat a tantes altres coses.\nI serà així com el dia 25 de desembre ens trobarem en un espai tancat, cinc o sis hores al voltant d'una taula, parlant, cridant, cantant, jugant a cartes, obrint regals, i tots sense mascareta, perquè estem en família i qui de la família et podria voler contagiar. L'endemà, Sant Esteve, tornarem a ser deu, però aquesta vegada a casa de la teva parella, les mateixes hores, la mateixa festa, en un espai tancat, que a fora fa fred. I a moltes llars encara hi podem afegir un tercer àpat, el sopar del 24 de desembre, perquè Nadal és Nadal i només és un cop l'any i el toc de queda aquell dia s'allarga fins a dos quarts de dues de la nit, i tenim llibertat de moviments per Catalunya i per Espanya.\nQueden vint dies per a les festes i, si ningú no hi posa remei, hi arribarem amb aquest panorama i sense poder-nos fer ni un test d'antígens previ, si és que no ens espavilem per anar a algun laboratori privat, que ja estan col·lapsats els dies previs a Nadal. ¿No ens en podríem estar, consellera, de celebrar els àpats de Nadal? ¿No hi podria haver hagut una campanya institucional coordinada que digués això i, en acabat, que cadascú actués sota la seva consciència, que tampoc es pot posar un policia a cada casa?\nP.D. La trampa dels àpats familiars és que, en la gent que més estimes, no hi saps veure el perill. Per això val la pena recuperar el reportatge de Mireia Segú i Ferran Moreno a TV3 sobre una família de Vilamacolum, a l'Alt Empordà, i els efectes letals que ha tingut un dinar sense mascareta de quatre persones: els pares, la filla i el gendre.\nAlba Vergés Nadal Covid-19


Biel Barceló, preocupat per la falta de propostes concretes del president Bauzà per impulsar l’economia\nEl portaveu del PSM-IV-ExM insta el president a aturar les retallades en educació, sanitat i serveis socials, i li exigeix que recuperi el consens lingüístic\nEl portaveu parlamentari del PSM-IniciativaVerds-Entesa i Més per Menorca, Biel Barceló, qui s’ha reunit avui amb el president Bauzá per analitzar la situació política del país, ha afirmat sentir-se “preocupat” per la “falta de propostes concretes del senyor Bauzá per impulsar l’economia, més enllà de confiar en la iniciativa privada”.\nBarceló ha valorat positivament la disposició del Govern al diàleg, per primera vegada en els set mesos que duim de legislatura. Tot i això, ha afegit que “ens ha faltat veure un Govern amb més idees per reactivar l’economia, que no siguin exclusivament deixar pas a la iniciativa privada. Valoram positivament la disposició al diàleg, però volem veure propostes concretes”.\nEl president ha avançat la creació de quatre meses de negociació en els àmbits de l’educació, l’economia i la fiscalitat, el turisme, i el territori, per mirar d’arribar a acords amb l’oposició. Biel Barceló espera que el diàleg “no quedi en simples bones intencions”, i ha advertit que “per fer-nos una foto o un paripé no ens interessa: si ens hi seim és per avançar, perquè pensam que es tracta de temes importants, de temes d’estat”. També ha instat Bauzá a incorporar-hi els agents socials i les entitats que estiguin implicats en cadascun d’aquests àmbits.\nPel que fa a la situació econòmica, el portaveu del PSM-IV-ExM ha traslladat a Bauzá que “la política de reducció del dèficit no ha de ser una excusa per fer retallades, especialment en educació, sanitat o serveis socials”, i ha manifestat la seva “preocupació” per les “retallades que ja s’estan produint” en aquests àmbits. També ha instat el president a replantejar els objectius del dèficit, tal i com proposen presidents d’altres autonomies (com ara Galícia), per tal de “fer un aterratge més suau, que no impliqui retallades”. Biel Barceló ha afirmat que Bauzá “n’ha pres nota”.\nI en política fiscal, Barceló ha posat damunt la taula les propostes del seu grup parlamentari per incrementar la pressió fiscal a les rendes més altes, així com per crear un impost ecològic per gravar les activitats contaminants de les grans empreses, o estudiar la creació d’una taxa d’estades turístiques.\nEl portaveu de la coalició nacionalista i ecosocialista també ha plantejat la “necessitat de reclamar amb fermesa a l’Estat tot allò que ens deu”, en referència a les inversions estatutàries, o el fons de competitivitat, així com d’exigir un nou sistema de finançament: “els incompliments i els deutes del Govern de l’Estat amb les Illes Balears ja són molt grans, i fan que no puguem afrontar adequadament la situació de crisi econòmica i les necessitats pressupostàries” per oferir serveis bàsics. “Sense finançament és impossible fer-hi front, l’Estat ha de complir amb Balears”, ha conclòs.\nBiel Barceló també ha parlat amb el president sobre els dos avantprojectes de llei que hi ha en aquests moments damunt la taula: la llei de turisme i la modificació de la llei de funció pública (que buida de contingut l’oficialitat del català). Pel que fa a la llei de turisme, Barceló ha manifestat la discrepància amb aspectes com ara els canvis d’usos indiscriminats, i ha proposat que es reguli i es limiti el tot inclòs (qüestió amb la qual Bauzá s’ha mostrat d’acord).\nPel que fa a la modificació de la llei de funció pública, que modifica articles de la llei de normalització lingüística per arraconar el català, Barceló ha explicat: “li hem demanat que retiri aquesta llei, però el president defensa l’avantprojecte. En aquesta qüestió discrepam clarament i obertament. Li he deixat clar que per nosaltres és innegociable la recuperació del consens en matèria lingüística”.


Canta la NoNa: Mama, mama... És que vivim a un estat tan maco ell...\nMama, mama... És que vivim a un estat tan maco ell...\nComenço no sé ni per on, perquè això promet no tenir desperdici algun: una senyora que té per inicials T.J.G diu avui a aquest setmanari religiós -impresionant- anomenat Alfa y Omega (nom molt espanyol de no ser perquè aquestes lletres em sembla que són més aviat gregues) que la nova matèria aquesta de Educasión para la siudadanía és un atemptat (atentado, que no atestado jeje) a la freedom ideológica perquè entra en el paper, gairebé inexistent avui dia, dels papis. I propugna la ideologia de gènere i després agafa la dona i cita articles de la Contitusión Gspañola per tal de donar-li més validesa a la cagarruta que la bona muller ha creat segurament mentre hi era a l´excusado. La dona vol educar a llurs fills (cony, què és això de que un maestro de escuela li digui a una personeta de ma propietat que faci això i l´altre no); és obvi que aquesta lluidesa de persona que té els sants pebrots primer de llegir el citat suplement del diari del nom no vull ni dir i segon, d´escriure aquesta carta que no té ni coherència ni sentit. Jo no sé si Strindberg estava la meitat de penjat que ella però a la poberina la compadeixo, ha de ser dur ésser Tere.\nAleshores, la senyora té als fills com qui té macetas amb la idea de "quan marxi de vacances o de parranda les encasqueto a qualsevol i aire" perquè allò que plasma s´apropa molt però molt a una visió un tant extrema de possessió, de fer a llurs fills a imagen y semejanza seva i de son marit que, lógicament, sembla que tenen tant de trellat com l´August quan tenia manies persecutòries.\nJo visc a un estat on al cap de més de dos mil anys de història s´intenta posar mitjançant un consens il·lògic lletra a un himne que convida a tot menys a posar-li lletra; al totpoderós Estat Espanyol es condemnen més les idees separatistes que les dones que llencen a llurs fills als contenidors o als homes que malbaraten sa força... Jo us insto a continuar llegint la segona part demà... Perquè domani continuarè escrivint el desenllanç!\nPublicado por Nona petitona a dijous, de novembre 08, 2007


Els pagesos de Baldomar: "Tenim les màquines de segjar parades i farem el que puguem per aturar l'incendi llaurant" - Teleponent\nInici Agricultura i Ramaderia Els pagesos de Baldomar: “Tenim les màquines de segjar parades i farem...\nEls pagesos de Baldomar: “Tenim les màquines de segjar parades i farem el que puguem per aturar l’incendi llaurant”\nVeïns dels nuclis on crema el foc d'Artesa de Segre esperen que sense vent els Bombers el puguin controlar\nEls pagesos de Baldomar i la resta de nuclis d’Artesa de Segre afectats per l’incendi forestal que crema des de dimecres han aturat les màquines de segar en plena recol·lecció del cereal i han posat a disposició els seus tractors per llaurar els camps i mirar de frenar així l’avenç de les flames.\nHo ha explicat l’Albert Castellà, un pagès de Baldomar que ha destacat que han adoptat aquest compromís per “respecte” cap als Bombers i que no es vegin “desbordats” davant l’onada de calor i els focs que hi ha. Els veïns de la zona de l’incendi confien que aquest dijous, amb el vent en calma, es pugui controlar l’incendi i també han relatat que les flames han arribat a tant sols 300 metres de cases d’Alòs de Balaguer.\nDurant tota la tarda de dimecres molts pagesos de la zona de l’incendi de Baldomar ja van aturar les màquines de segar i es van posar a llaurar els perímetres dels camps per fer tallafocs i evitar que les flames saltin cap a les zones boscoses.\nAquest dijous el vent ha encalmat però hi ha un fum espès i molta calitja que no permet veure la magnitud de l’incendi ni les flames. Albert Castellà ha assenyalat amb preocupació que hi ha molta massa forestal, que els accessos són complicats i que a més a més tot el terreny està molt sec per fa més d’un mes i mig que no plou amb ganes.\nDe la seva banda, en Pablo Díaz, un veí d’Alòs de Balaguer ha explicat que a les nou del vespre tenien el foc a 300 metres de casa seva i ha lamentat que malgrat la feina dels Bombers, les flames han arribat a aquest municipi des de 5 quilòmetres. Això va ser degut al canvi d’aire que hi va haver a mitja tarda, quan els Bombers estaven centrats en evitar l’avenç del foc cap a la Clua.\nAlòs de Balaguer és un dels municipis on es va demanar el confinament dels seus veïns per precaució davant la proliferació del fum però en el cas d’en Pablo Díaz, ha decidit passar la nit fora de casa perquè tenia el foc molt a prop i a casa hi havia els seus fills i animals.\nA la zona de l’incendi hi ha un important desplegament de Bombers, que s’ha reforçat amb unitats de l’exèrcit espanyol. Els Mossos d’Esquadra controlen la circulació per les carreteres que condueixen als diferents nuclis de població i només deixen passar els serveis d’emergències i aquells veïns que necessiten arribar als seus domicilis o a les granges de bestiar. ACN\nArticle anteriorEls Bombers se centren en acotar el flanc oest de l’incendi d’Artesa de Segre i evitar que avanci cap a Sant Mamet\nArticle següentEls Bombers temen que el foc del Solsonès cremi “desenes de milers d’hectàrees” si no delimiten dijous


. | Cap a la Nova Creació | Pàgina 11\nTotes les entrades de .\nReflexió – Déu estima i perdona 2\n6 Març 2019 .\tDeixa un comentari\nA càrrec de Stefania Caterina i Pare Tomislav Vlasic\nPare Tomislav: Estimats germans, estimades germanes, saludo tots els membres de la Fundació, us saludo a tots vosaltres que seguiu els nostres programes a través del web i a tots els que us adheriu a aquest camí.\nVam parlar de les festes que hem de viure aquest any de manera especial en unió amb tot l’univers. Avui comencem una festa llarga, amb el Dimecres de cendra fins a la Pentecosta. Travessarem la Quaresma que és la part dolorosa de la humanitat de la qual Déu vol, mitjançant el seu Fill en l’Esperit Sant, elevar-nos i fer-nos capaços de tornar a Ell, sotmesos a les Lleis de l’Esperit pur que ens transformen en criatures noves, plenament noves, introduïdes a la creació nova.\nAixí, en aquest període que recorrerem us convido a estar units en l’esperit, en l’Esperit Sant i a fer aquest camí de qualitat espiritual que és necessari per a la nostra trobada amb tot l’univers, perquè la nostra comunió universal ha estat prevista per un salt de qualitat. Us convido també a seguir la Quaresma amb una actitud d’una gran qualitat. Continua llegint Reflexió – Déu estima i perdona 2 →\nReflexió Festa de la Mare de Déu de Lourdes\n11 febrer 2019 .\tDeixa un comentari\nPare Tomislav: Estimats germans i germanes, vam dir que aquest any celebrarem de manera especial totes les festes en comunió amb tot l’univers. Avui celebrem la Immaculada Concepció, la Mare de Déu apareguda a Lourdes. Volem beneir a Déu perquè la va crear immaculada des de la concepció. Beneïm Déu perquè ens l’ha enviat i perquè viu immaculada enmig del seu poble.\nEm remeto al primer missatge del 13 de febrer del 2017, que espero que hàgiu llegit, rellegit, meditat i que hàgiu buscat Déu. Aquest missatge és breu, però aquí hi ha la substància: tots els grans sants tornaven a aquesta substància que allibera de la racionalitat, de les emocions no controlades, de tot allò que envaeix el nostre íntim, les nostres profunditats. Vull recordar-vos que el missatge era “Déu existeix”. Existeix per qui el cerca i per qui no el cerca, però qui el cerca el sent. És viu, actua en totes les nostres circumstàncies. I la Mare de Déu va dir: “També jo sóc viva; no sóc una estàtua morta”.\nAgafar aquesta actitud fonamental és important si volem recórrer aquest llibret, que ens porta al misteri de Déu i al misteri de la nostra vida, i aquest misteri es transforma en la llum, i estem destinats a arribar a la llum, a la llum eterna, aquella llum que dóna la vida plena. Continua llegint Reflexió Festa de la Mare de Déu de Lourdes →\nReflexió – Presentació de Jesús al temple\n2 febrer 2019 .\tDeixa un comentari\nPare Tomislav: Estimats germans, estimades germanes, bona festa a tots, la festa de la purificació, la festa de la Presentació de Jesús per part de Maria Santíssima i de Sant Josep. I en aquesta festa es va manifestar la llum de Déu Jesucrist, la veritat de Déu.\nTal com vam dir, aquest any estem cridats de manera especial a participar en les festes juntament amb tota l’Església de l’univers, amb els sants, els àngels, els germans fidels a Déu, amb tots els creients en Jesucrist de tot l’univers. Hem sentit que tota l’Església de tot l’univers s’ha posicionat, està concentrada en la Terra. Ara tot l’amor de l’univers està dirigit a la Terra, als creients de la Terra, i ara és el moment que es posicionin els creients de la Terra, que es presentin al Temple de Déu, professin la seva fe i donin el veritable testimoniatge a tota la humanitat, i en això ens hi ajudaran els germans i les germanes fidels de tot l’univers, vius i difunts.\nEl posicionament de tots aquells que creuen en Jesucrist, en Déu Tri i U, i creuen en la vida a tot l’univers, és fonamental. A nosaltres no se’ns demana més que professar allò que amb paraules ha anunciat l’Església durant aquests vint segles, però pronunciar-ho en comunió amb tot l’univers. Continua llegint Reflexió – Presentació de Jesús al temple →\nReflexió – La vida no és vida sense Déu\n24 gener 2019 .\tDeixa un comentari\nPare Tomislav: Estimats germans, estimades germanes, aquest any comencem el nostre camí com ho hem fet altres anys. Aquest any, crec que serà d’una intensitat més gran. Us hem preparat el llibre La vida no és vida sense Déu que podeu obtenir; jo em serviré d’alguns fragments. M’agradaria que vosaltres seguíssiu aquest llibre que recull els missatges de la Mare de la humanitat donats al llarg de dos anys, el 2017 i el 2018. Ara, aquesta formació s’ha acabat. I ara, aquesta formació toca viure-la.\nEn aquests missatges hi ha resumit breument, de manera senzilla, el que la Mare de Déu volia dir a la humanitat d’aquesta Terra i a tota la humanitat en aquests temps, tal com ha dit, molt difícils. Aquests missatges porten al misteri de Déu i al misteri de la vida plena, la nostra vida, allò que en la nostra vida segons el projecte de Déu, s’ha de realitzar en la plenitud.\nL’evangelització de la Terra, que ja va ser anunciada l’any passat i ara entra en ple vigor, és la manifestació de la gràcia que ens porta al misteri de Déu veritable, i que fa de l’Església de Jesucrist l’espai on Déu U i Tri es manifesta a tot l’univers. Continua llegint Reflexió – La vida no és vida sense Déu →\nUs genero perquè sóc la vostra Mare\n9 gener 2019 .\tDeixa un comentari\nSolemnitat de Maria Santíssima, Mare de Déu\nMissatge de la Mare de Déu\nUs desitjo Bon Any, un any ple de Déu i de la seva pau. Fills, un any nou que comença és com una gran pàgina blanca on Déu escriurà una vegada més la vostra història i la història de la humanitat d’aquesta Terra. Desitjo que aquest any els meus fills entrin cada vegada més en la profunditat del camí cristià.\nSóc la vostra Mare i us genero contínuament, i encara tinc molts fills per generar. Aquesta és la meva feina: portar al meu cor molts fills per generar-los en Déu. Sempre he fet això i ho faré sempre, fins a la fi dels dies.\nSant Miquel guiarà tots els pobles que he reunit dintre meu. Sant Miquel portarà al meu Fill tots els pobles que he generat amb el meu amor, però sóc jo que us genero perquè sóc la vostra Mare. Us demano que em permeteu generar-vos. Continua llegint Us genero perquè sóc la vostra Mare →\nBON NADAL I BON ANY 2019\n20 Desembre 2018 .\tDeixa un comentari\nS’està acabant aquest any, per nosaltres ric en continguts, gràcia i experiències. Ens espera un any nou, en el qual seguirem sent guiats en la novetat d’aquests temps.\nDéu espera de nosaltres un canvi interior que transformi la nostra vida i la manifesti al món. Així, també a través nostre, Déu podrà influir sobre les persones i els esdeveniments, tal com afirma Jesús al seu missatge del 8 de desembre d’aquest any, que us proposem tot seguit.\nUs desitgem un Sant Nadal, ple de la gràcia que us desvetlli, us elevi i us faci plenament partícips de tot el que Déu farà en la seva bondat.\n8 de desembre 2018 – Solemnitat de la Immaculada\nMissatge de Jesús – El vostre sí, ha de ser sí\nUs saludo i us beneeixo. Avui vull dir-vos que la vostra preparació ha acabat. Això no vol dir que no se us dirà res més, tindreu sempre tot el que necessitareu. Dic que ara és necessari que visqueu interiorment tot el que heu rebut per transmetre-ho als altres. Espero els fruits d’aquest poble, perquè aquesta vinya ha estat molt treballada i ara n’espero els fruits. Els fruits són sempre la vida dins vostre. Comunicar la vida és l’única evangelització que espero. Continua llegint BON NADAL I BON ANY 2019 →\nMissatge de la Mare de la humanitat del 13 de desembre de 2018 a Stefania Caterina\n13 Desembre 2018 .\tDeixa un comentari\nAMB AQUEST MISSATGE S’ACABA LA MEVA CONVERSA AMB VOSALTRES. Ara és el moment que heu de caminar per vosaltres mateixos, després de les moltes paraules que us he transmès tot aquest temps. Us he parlat sempre i de moltes maneres diferents, buscant de recordar-vos que Déu és el centre de la vostra vida i de tota la història. Amb les meves aparicions, a molts llocs de la Terra, us he mostrat el meu rostre i us he estès la mà. Ara em retiro i torno a la Santíssima Trinitat, en la qual visc i d’on he vingut, per intercedir com a Mare per tots els meus fills.\nEl temps s’abreuja, fills, perquè el meu Fill està per tornar en la seva glòria. Es manifestarà a tot l’univers i ja ningú podrà dir que Déu no existeix. Tothom el veurà però no tothom l’acollirà. Separarà els fills de la llum dels fills de les tenebres. Només el Pare sap quan això passarà, però avui ja podeu intuir que els temps estan canviant. Continua llegint Missatge de la Mare de la humanitat del 13 de desembre de 2018 a Stefania Caterina →\nReflexió – La participació de la humanitat a les aparicions de la Mare de Déu – Part 3\n29 Novembre 2018 .\tDeixa un comentari\nPare Tomislav: Estimats germans, estimades germanes, avui hem començat la novena en honor de la Immaculada. Desitjo que tots els que escolteu aquestes reflexions, els nostres missatges, us uniu a tots nosaltres per celebrar aquesta novena i consagrar-nos a la Immaculada, el dia de la Immaculada i consagrar tot l’univers al seu Cor Immaculat.\nPer a tots nosaltres, és molt important recórrer junts aquest camí, encara que estiguem físicament distants, però si estem en el Cor Immaculat de Maria, som capaços d’acollir les gràcies d’aquest temps i recórrer els camins que el Senyor ha indicat.\nUs hem parlat sobre el tema general: “La recapitulació en Jesucrist de tot l’univers”, també hem parlat de la gran abundància de gràcies del segle passat i en el recorregut cap al tercer mil·lenni. De manera particular, aquestes gràcies es van expressar a través de les grans aparicions de Maria Santíssima a Fàtima i a Medjugorje. Al mateix temps, es van aixecar les forces oposades, luciferines al baix univers, especialment a la Terra; la humanitat de la Terra es va veure amenaçada durant la Segona Guerra Mundial, els anys vuitanta per la guerra nuclear. Aleshores, el fil conductor de la recapitulació en Jesucrist de tot l’univers és, al mateix temps, el fil conductor de l’Anticrist, de l’oposició de tots aquells que no suporten Jesucrist i la recapitulació en Ell. Continua llegint Reflexió – La participació de la humanitat a les aparicions de la Mare de Déu – Part 3 →\nReflexió – La participació de la humanitat a les aparicions de la Mare de Déu – Part 2\n21 Novembre 2018 .\tDeixa un comentari\nPare Tomislav: estimats germans, estimades germanes, avui estem desenvolupant el segon episodi de les aparicions de la Mare de Déu a Medjugorje amb el títol: “La participació de la humanitat a les aparicions de la Mare de Déu”. Per què desenvolupem aquesta segona part de les aparicions de la Mare de Déu a Medjugorje? Hem parlat del projecte de Déu a través de la Mare de Déu per tota la humanitat que és el projecte de la recapitulació de tot l’univers, llavors hem d’entendre que les aparicions de la Mare de Déu no són un fet màgic, esotèric, com molts pensen, són un do de Déu que ens implica a tots a donar la resposta als reptes dels temps, als reptes de les promeses de Déu per realitzar en Jesucrist, a través de Jesucrist en l’Esperit Sant les seves promeses. Continua llegint Reflexió – La participació de la humanitat a les aparicions de la Mare de Déu – Part 2 →\nReflexió – Les aparicions de la Mare de Déu a Medjugorje\n17 Novembre 2018 .\tDeixa un comentari\n1a part: El Projecte grandiós de Déu\nPare Tomislav: estimats germans, estimades germanes, desitjo que estiguem molt units en la pregària en l’esperit dintre d’aquesta novena a Crist Rei i a la Mare i Reina de l’univers.\nAvui us volem parlar de Medjugorje. En realitat, parlem de la primera part de les aparicions de Medjugorje amb el títol El Projecte grandiós de Déu, tal com ha estat definit en el llibre L’Univers i els seus habitants. Enllaçant les aparicions de Fàtima amb les de Medjugorje, hi ha un seguit d’esdeveniments i és molt important situar les aparicions de la Mare de Déu a Medjugorje en aquests esdeveniments.\nEn primer lloc, a Fàtima la Mare de Déu va advertir a la humanitat i a l’Església dels perills per la humanitat. Volia obrir, a través de les aparicions de la Mare de Déu a Fàtima, una escletxa per a l’univers. Malauradament la humanitat va tastar, va patir la terrible Segona Guerra Mundial. Els anys 60, tal com demanava la Mare de Déu en el Tercer secret que va donar, el Papa Joan XXIII no volia revelar aquell secret i en aquell període es movia una força infernal en el baix univers, és a dir, Llucifer. I sabeu bé en quins temps vam entrar, en quins temps entrem. Continua llegint Reflexió – Les aparicions de la Mare de Déu a Medjugorje →\n← Anteriors 1 … 10 11 12 … 17 Següent →\nArxius Selecciona el mes Agost 2020 (6) Juliol 2020 (3) Juny 2020 (7) Mai 2020 (8) Abril 2020 (10) Març 2020 (6) febrer 2020 (5) gener 2020 (6) Desembre 2019 (7) Novembre 2019 (6) Octubre 2019 (4) Setembre 2019 (5) Agost 2019 (4) Juliol 2019 (6) Juny 2019 (7) Mai 2019 (4) Abril 2019 (3) Març 2019 (4) febrer 2019 (2) gener 2019 (2) Desembre 2018 (2) Novembre 2018 (5) Octubre 2018 (4) Setembre 2018 (2) Agost 2018 (2) Juliol 2018 (1) Juny 2018 (4) Mai 2018 (3) Abril 2018 (6) Març 2018 (5) febrer 2018 (5) gener 2018 (3) Desembre 2017 (1) Novembre 2017 (1) Octubre 2017 (1) Setembre 2017 (2) Agost 2017 (1) Juliol 2017 (1) Juny 2017 (1) Mai 2017 (1) Abril 2017 (1) Març 2017 (1) febrer 2017 (2) Agost 2012 (1) Abril 2012 (1) Setembre 2011 (2) Novembre 2010 (1) Setembre 2010 (1)\nReflexió – Conèixer el Rostre del Pare 7 Agost 2020\nQue aquesta solemnitat sigui l’inici del vostre any litúrgic 7 Agost 2020\nReflexió – Punt llum 6 Agost 2020\nReflexió – L’acció de l’Esperit Sant a la Terra 5 Agost 2020\nReflexió – Reconcilieu-vos amb Déu 1 Agost 2020\nCamineu cap al perdó 1 Agost 2020\nReflexió – Revelar el Rostre de Déu Pare 25 Juliol 2020\nContemplar la vida del Pare 16 Juliol 2020\nReflexió – Intensificar la vida espiritual 3 Juliol 2020\nReflexió – Participar a l’acció trinitària 29 Juny 2020\nReflexió – Déu compleix les seves promeses 24 Juny 2020\nMissatge de Maria Santíssima. Reconstruir la humanitat de la Terra. 24 Juny 2020\nReflexió – Participar en l’Amor de Déu 18 Juny 2020\nReflexió – Celebrar l’Eucaristia 13 Juny 2020\nL’últim Sopar del Senyor 11 Juny 2020\nReflexió – Vida en la Trinitat 6 Juny 2020\nReflexió – Celebrar la Pentecosta 30 Mai 2020\nEl coneixement és amor 30 Mai 2020\nEl Rostre de Maria Santíssima 27 Mai 2020\nReflexió – La Corredemptora enmig de l’Església de Jesucrist 23 Mai 2020\nReflexió – Elevar-se amb el Fill 16 Mai 2020\nReflexió – Participar com a membres vius del Cos Místic de Crist 9 Mai 2020\nL’acció trinitària en “L’Església de Jesucrist de l’Univers” 7 Mai 2020\nReflexió – Prepareu la vinguda gloriosa del Senyor 2 Mai 2020\nAnuncieu el retorn gloriós de Crist 30 Abril 2020\nReflexió – La humanitat nova 25 Abril 2020\nMisericòrdia i Justícia de Déu 19 Abril 2020\nReflexió – Conscients de la gràcia rebuda 18 Abril 2020\n12 d’abril 2020 – Santa Pasqua de Resurrecció 12 Abril 2020\nReflexió – Tridu Pasqual. Santa Pasqua 12 Abril 2020\nReflexió – Tridu Pasqual. Dissabte Sant 11 Abril 2020\nReflexió – Tridu Pasqual. Divendres sant 10 Abril 2020\nReflexió – Tridu Pasqual. Dijous sant 9 Abril 2020\nCrida a la humanitat de la Terra 2 Abril 2020\nReflexió – Acollir la potència del Salvador 28 Març 2020\nLa presència de Jesús 24 Març 2020\nCustodiar per viure 19 Març 2020\nReflexió – Contemplar Déu 18 Març 2020\nL’acció trinitària en “L’Església de Jesucrist de l’Univers” 7 Març 2020\nReflexió – la nostra missió és vèncer la batalla de la vida 7 Març 2020\nReflexió – L’inici de la quaresma 29 febrer 2020\nSóc la Corredemptora de la humanitat 22 febrer 2020\nL’acció trinitària en “L’Església de Jesucrist de l’Univers” 15 febrer 2020\nReflexió – L’acció trinitària a l’Església de Jesucrist de l’Univers 8 febrer 2020\nReflexió – La presentació de Jesús al temple 1 febrer 2020\nReflexió – Ha començat la missió 25 gener 2020\nComunicat – 25 de gener 2020 25 gener 2020\nRenovo la meva aliança amb vosaltres 19 gener 2020\nMissatge de l’Esperit Sant – La vostra missió és obra de la santíssima Trinitat 12 gener 2020\nReflexió – La identitat i la missió dels fills de Déu 11 gener 2020


Sabadell aprova garantir l'atenció odontològica als més vulnerables | NacióSabadell\nUna moció de la Crida aprovada per unanimitat mentre no s'aplica el pla dental de Catalunya\nper Albert Hernàndez , Sabadell, 6 d'abril de 2021 a les 23:03 |\nEl ple ordinari d'abril, celebrat aquest dimarts, ha aprovat, per unanimitat -com les altres tres mocions, inclosa la de les entitats-, la proposta de la Crida per Sabadell de garantir l'atenció odontològica de les famílies més vulnerables de la ciutat. Una gestió que ha d'anar a càrrec de les regidories d'Acció Social i Salut.\nPrecisament, aquesta modificació, juntament amb que en lloc de la creació d'un servei municipal sinó en buscar un conjunt de mesures, a petició del socis del govern municipal, PSC i Podem, i Junts per Sabadell (JxS), ha permès aquest quòrum perquè des del consistori es pugui cobrir aquesta atenció.\nEl portaveu d'ERC, Gabriel Fernàndez, ha destacat l'oportunitat "pionera" que té Sabadell per impulsar aquesta iniciativa de salut, després de Barcelona. També ha donat suport d'inici el líder de Cs, Adrián Hernández, que ha dit que l'Ajuntament "té la informació" de qui pot necessitar d'aquesta atenció i ha suggerit la predisposició de clíniques privades.\nLa mateixa alcaldessa, Marta Farrés, ha replicat que a la ciutat "ja s'havia estat pionera" amb un conveni amb Sanident per oferir atenció odontològica aquestes persones, de l'etapa quan era regidora de Serveis Socials el 2004. La segona tinent d'alcaldessa, Marta Morell, ha retret que hi ha un pla en l'àmbit català i que no és competència local fer-ho.\nÉs per això que la regidora de la Crida, Anna Lara, ha puntualitzat que l'acord sigui vigent mentre no es desplega el pla dental de Catalunya. "Aquests deures no són de l'Ajuntament sinó que actua a reacció", ha expressat. Per això, la moció també inclou que s'insti el Govern i l'executiu espanyol a incloure la salut bucodental a la cartera del sistema de salut, tal com va aprovar la comissió de Salut al Parlament i el pacte de coalició a Madrid entre PSOE i Podem.\nPolítica, Sabadell, serveis socials, acció social, salut, Ajuntament Sabadell, dentista, odontologia, ple municipal abril 2021, ple municipal Sabadell


Bloc de Can Rifà-Font: "BIRDING IN NAVARRA", ... I VOLTANTS\nDel 8 al 12 d'agost vam anar a Navarra amb l'objectiu principal d'anar a veure ocells.\nTal com havíem planificat, vam visitar zones de secà i llacunes, deixant les zones boscoses de més al nord per una altra ocasió.\nAlgunes de les visites previstes van superar les espectatives; altres, van ser un fracàs perquè l'estiu no és la millor època de l'any per anar-hi a veure ocells.\nDia 8: De pas, anant cap a Navarra, parem a Candasnos / Campdàsens (Osca). Passem per la Bardena Aragonesa i la Bardena Negra.\nDia 9: Visita a la Bardena Blanca i Laguna de Pitillas\nDia 10: Anem a Salburua (Vitoria-Gasteiz) i baixem cap a Laguardia (Rioja Alavesa) i Embalse de las Cañas (prop de Logroño).\nDia 11: Foces de Lumbier y Arbayún\nDia 12: Novament, a Pitillas i cap a casa.\nA part de les fotos que fèiem habitualment, ara hi afegim també vídeos (que pengem al nostre canal de Youtube), dels quals podreu trobar l'enllaç dins la crònica.\nCANDASNOS | CAMPDÀSENS\nAl voltant d'aquesta població d'Osca hi ha uns quants punts que val la pena visitar:\n1) una petita bassa que hi ha a l'entrada de la població (venint des de Catalunya) on de vegades es pot veure algun ocell interessant\n2) la llacuna "Hondo de la Lagunilla" de gran interès a l'hivern\n3) un camí rural paral·lel a la carretera principal (per la banda sud), que passa pel costat de zones de conreu\ni 4) una bassa que hi ha a la sortida del poble a la dreta de la carretera.\nAquesta vegada, el més destacable va ser una arpella jove que vàrem tenir a tocar, al Hondo de la Lagunilla; els capsigranys que eren per tot arreu; els limícoles i abellerols de la llacuna de la sortida; i, sobretot, el tros de carretera al costat dels conreus, on vam veure cucut, gaig blau, xoriguers, aligot i esparver cendrós, entre altres.\nAl vídeo podeu fer-vos-en una idea. I a continuació, algunes imatges:\n- L'arpella vulgar del Hondo de la Lagunilla:\nAltres ocells del voltant de la llacuna:\nA la zona de conreu,\n- Xoriguer comú:\n- Gaig blau:\n- Aligot comú:\n- Esparver cendrós:\n- Capsigrany, a les zones de conreus properes a l'Hondo de la Lagunilla i a la bassa de la sortida del poble:\nA la bassa del costat de la carretera, a la sortida del poble:\n- Corriol petit:\nSón una zona semidesèrtica al sud-est de Navarra, amb més de 42.000 hectàrees deshabitades.\nSón Reserva de la Biosfera i val la pena visitar-les perquè el paisatge és sorprenent.\nNo s'hi pot circular lliurement, atès que estan protegides i perquè al seu interior hi ha un espai de pràctiques de tir de l'aviació de l'exèrcit. Els camins "circulables" en cotxe estan senyalitzats. A peu sí que es pot sortir del recorregut, però sempre que vagis en sentit contrari al camp de tir (lògic ;-)\nPodeu trobar més informació a la web: https://bardenasreales.es/\nEn el mapa general podreu veure les diverses zones de Las Bardenas (la Bardena Negra, la Bardena Blanca Baja, la Bardena Blanca Alta i altres indrets) https://bardenasreales.es/turismo/folletos-turisticos/ i explicacions dels punts principals: https://app.bardenasreales.es/lugares-de-interes/c/0\nPel recorregut, ens va anar molt bé la descripció de tots els punts (que estan indicats pel punt quilomètric exacte), d'aquest bloc: https://aunclicdelaaventura.com/las-bardenas-reales-de-navarra/\nNosaltres vàrem visitar les Bardenas Reales en dues "etapes": el primer dia, anant cap a Olite (on teníem l'allotjament), vàrem començar per la Bardena Aragonesa, anant cap al Santuario de Sancho Abarca, i vam travessar la Bardena Negra. Després vam anar a veure el centre d'informació que hi ha al costat d'Arguedas i ens vam acostar fins al mirador que hi ha a tocar del centre. L'endemà, començàvem el recorregut per la Bardena Blanca Baja a les 8 del matí (no permeten anar-hi abans ni quedar-s'hi després de la posta de sol).\nVal la pena anar-hi d'hora perquè després fa molta calor i comença a haver-hi molta gent per tot arreu.\nVàrem seguir el recorregut que dèiem abans (recomanat a la web i al bloc citats) entrant per Arguedas, donant tota la volta al "rectangle del camp de tir" i després reculant per sortir per la Bardena Blanca Alta (per El Paso).\nAl vídeo podeu fer-vos-en més la idea.\nA continuació, algunes imatges, començant per un mirador proper al Santuario de Sancho Abarca (al sud de las Bardenas):\nAnant cap a la Plana de la Negra, un còlit ros i un bitxac comú:\nJa dalt l'altipla de la Negra, un capsigrany (en realitat, en vam veure diversos):\nVistes d'un castell, baixant de La Negra:\nL'endemà, ben d'hora, a la Bardena Blanca Baja, les siluetes de les muntanyes (anomenades cabezos, per la forma que tenen):\nPaisatge semidesèrtic, amb ocells que sovint ens costen d'identificar (cogullades, cruixidells, aloses, terreroles). Al vídeo podreu veure'n més i millor (enllaç de més amunt).\nProp del Corral de Zapata, hi ha una llacuna ("balsa") molt gran, a la qual malauradament està prohibit acostar-se. Amb el teleobjectiu vam poder veure ànecs, gavians, i moltes orenetes (vegeu el vídeo).\nPoc més endavant hi ha aquest pilot de pedres que potser era punt de referència:\nEl relleu és bonic, i varia de tonalitats segons com li toca el sol:\nAl Rincón de las Rallas hi ha una important colònia de voltor comú, i alguns aufranys:\nLa zona del Mirador de Juan Obispo és la que més ens va agradar. El relleu és impressionant.\nDes de dalt el mirador es veu una bassa on hi havia un adult de cabusset amb dos polls. I també diverses espècies d'ocells bebent aigua.\nEn uns camps de més endavant, un còlit ros, en ple procés de muda:\nArribem a la zona del "cabezo de Pizkerra", on en temps passats hi havia hagut bandolers, i que s'ha utilitzat d'escenari per rodar diverses pel·lícules. Diuen que en aquesta zona es poden fer rutes xules a peu:\nJa cap més cap al nord del recorregut rectangular, descobrim una bassa en la quan hi vam estar entretinguts una bona estona per la quantitat de passarells i cruixidells que hi venien a beure aigua i -suposem- a buscar una mica de frescor:\n- La majoria dels passerells estaven mudant (el plomatge no era gaire bonic; encara):\nMentre anem donant la volta per tornar al punt d'origen, veiem diversos "cabezos" dels que criden l'atenció:\nFinalment, arribem al "Cabezo de Castildetierra", el lloc més turístic i emblemàtic de l'espai (al qual s'hi pot anar directament des del Centre d'informació, sense donar tota la volta):\nI, per acabar d'explorar la zona, un cop arribat a l'inici, reculem en direcció a la Bardena Blanca Alta, per sortir per El Paso, i anar cap a la Llacuna de Rada.\nJa a la llacuna de Rada veiem diversos ocells interessants a l'entorn de l'espai, però dins la llacuna, res de res. El que sí que trobem és un lloc de picnic, a l'ombra, que va bé per dinar.\nArribant al lloc veiem un agró roig:\nI a la zona de conreu propera, alguns bitxacs comuns:\nI un xoriguer i un aligot:\nÉs un dels indrets que ens va sorprendre agradablement. Tant, que hi vam tornar el darrer dia (amb sorpresa inclosa).\nVeient aquest vídeo podeu fer-vos-en una idea. Inclou el que vàrem veure el dia 9 (tarda) i el dia 12 (a la sortida del sol).\nA continuació unes imatges, que comencen amb els plafons informatius que hi ha al costat de l'aparcament. També hi ha un centre d'interpretació, en una zona alçada des de la qual es pot veure la llacuna, però pels horaris que hi vam anar nosaltres no estava obert.\nMés informació: https://espaciosnaturales.navarra.es/es/laguna-de-pitillas\nLa llacuna és força gran:\nHi viu un grup nombrós de cignes, que al darrer dia vàrem veure volar, fent un breu exercici matinal (el vol pels voltants de la llacuna no va durar gaire més de 10 minuts, ben aviat van tornar cap a l'aigua):\nHi havia morell cap-roig i xibec (fotos) i també coll-verds, fotges, cames llargues, cabussets, i altres (que no en tenim fotos):\nEl darrer dia, com hem dit, hi vam anar a la sortida del sol i la sorpresa va ser que ens varen aparèixer un grup de 6 o 7 mallerengues de bigotis i ens van fer les delícies enmig dels canyissos durant una bona estona:\nVàrem fer un vídeo específic de les mallerengues.\nTot i que ho teníem a bastants quilòmetres de distància, ens feia gràcia visitar Salburua, a Vitoria-Gasteiz, perquè sabíem que hi havia una colònia d'oreneta de ribera, amb nius artificials i, tenint en compte que hem tingut Riparias criant a la feina d'en Xevi, teníem curiositat per veure-ho.\nTambé ens va sorprendre molt agradablement. No esperàvem veure el que vàrem veure, tant a tocar de la ciutat. Una zona d'aiguamolls, amb 11 quilòmetres de camins per recórrer a peu, anar en bici i, de tant en tant, entrar en algun aguaït i observar. Aquí teniu més informació.\nPodeu veure-ho al vídeo, amb unes imatges bastant espectaculars d'un ramat de cérvols corrent pel mig de la llacuna. N'hem fet dues versions:\n- vídeo versió 5 minuts\n- vídeo versió 2 minuts\nEl punt de sortida i arribada va ser a l'edifici d'Ataria (Centre d'interpretació de la Zona Humida de Salburua), des d'on hi ha un mirador sobre els aiguamolls i sobre la colònia d'orenetes de ribera.\nAquí algunes imatges, començant pel centre Ataria:\nPer arribar a la primera llacuna, vam haver de fer un recorregut per una zona boscosa, amb alguns rierols:\nAquest és el primer observatori, des del qual es poden observar cigonyes i els seus nius, i també vam veure morell de plomall, blauet, i moltes altres espècies que apareixen al vídeo.\nA Salburua hi viu una població important de cérvols que, com us dèiem, van sortir a l'estampida quan un gos es va posar a cridar:\nLa segona llacuna que vàrem visitar era molt més oberta que la primera. Hi vam veure bec planer, becs d'alena, i altres.\nI vam acabar el recorregut a Ataria, visitant en centre d'interpretació, i observant l'activitat encara frenètica de les orenetes de ribera.\nDos dels indrets turístics per excel·lencia de Navarra són els congostos de Lumbier i Arbayún, per l'espectacularitat de les seves parets. Coincideix, a més, que s'hi poden veure diversitat d'espècies d'ocells.\nEn el cas de Lumbier es pot fer un recorregut a peu, molt interessant, pel costat del riu. En el cas d'Arbayún, en canvi, s'observa la "foz" des d'un mirador elevat.\nA Lumbier hi vam anar ben d'hora ben d'hora, i vam fer un recorregut a la fresca que ens va agradar molt. Vam veure voltors, merla blava i molts ballesters (que crien a les parets) i que estan xisclant tota l'estona.\nEl recorregut que té un parell de túnels (antigament hi passava un ferrocarril), es necessita llanterna en algun moment (evidentment, pot ser la del telèfon).\nÉs molt planer i el camí és molt llis, excepte si vols visitar el pont del diable, al final de tot, on has de baixar per unes pedres i hi ha cadenes per agafar-te.\nEl recorregut és d'uns 2 quilòmetres d'anada i 2 de tornada. No es fa gens pesat.\nEn aquest bloc teniu la descripció detallada: https://viajeros30.com/2019/01/13/ruta-foz-de-lumbier-navarra/\nA Arbayún no vàrem estar gaire de sort. El paisatge és bonic però hi havia poca activitat d'ocells; només alguns voltors, i un aufrany molt lluny. Per sort, mentre hi anàvem, vam veure una àliga calçada, voltors i aufrany, que ens varen sobrevolar a poca distància (vam poder parar el cotxe i fer-los fotos).\nAquí teniu el vídeo, i a continuació unes fotos testimonials.\nUn parell de la Foz de Lumbier:\nUna de la "Foz de Arbayún" des del mirador, ple de turistes (com nosaltres, en aquest cas):\nI els ocells vistos anant cap a Arbayún:\n- L'àliga calçada\nI un dels voltors:\nALTRES LLOCS VISITATS:\nAl nostre planning de l'estada a Navarra hi havia dos indrets més a visitar (de tornada de Salburua): les llacunes de Laguardia i l'embassament de Las Cañas (prop de Logroño).\nLes Llacunes de Laguardia, que estan a la Rioja Alavesa, les vàrem visitar, però no hi vam veure res, o gairebé res; unes perquè estaven seques, i una altra Prao de la Paul (que en realitat és d'origen artificial) tot i tenir aigua ho hi havia "ningú". Vam deduir que deu ser un bon lloc per visitar en època d'hivernada.\nMés informació: https://turismo.euskadi.eus/es/espacios-naturales/biotopo-protegido-complejo-lagunar-de-laguardia/aa30-12375/es/\nL'embassament de las Cañas, en canvi, només el vàrem veure de lluny. No permeten acostar-s'hi en cotxe, s'havien de fer un parell de quilòmetres a peu, com a mínim.\nMés informació: https://espaciosnaturales.navarra.es/es/embalse-de-las-canas\nEn aquest enllaç hi ha una imatge de l'interior de l'observatori (que és el lloc on has de deixar el cotxe) i es veu la llacuna molt al fons, molt lluny. A més, a l'agost està tancat.\nAmb la calor que feia aquell dia, i escarmentats amb el poc èxit d'observacions a Laguardia, vam decidir passar de llarg.\nPer contra, hem observat ocells interessants mentre ens movíem d'un lloc a l'altre, o mentre fèiem alguna visita turística.\nAquí podeu veure el vídeo d'aquests "altres" i a continuació algunes imatges.\nUna de les llacunes seques de Laguardia (bonica, però seca):\nLa llacuna Prao de la Paul que tenia aigua, però només dues oques i un corb marí gros, a la llunyania:\nA Uxue, un poble que té una església fortificada interessant, vam poder observar nius de roquerols (a la mateixa església), amb els adults peixent:\nI, anant per la carretera, de tant en tant havíem de parar perquè vèiem àligues marcenques com les de la foto, o esparvers cendrosos (dels quals no tenim foto de qualitat).\nAcabem la crònica amb una foto de record del viatge, amb el Castildetierra de las Bardenas Reales al fons:\nHa valgut la pena. Per tornar-hi!\nPublicat per Bloc de Can Rifà-Font a 10:24


Així ho ha confirmat aquest dimecres el portaveu del Govern municipal, Jordi Martí, després de la Junta de Portaveus, acompanyat per la tercera tinent d'alcalde, Laia Bonet: "L'alcaldessa ha decidit aquest matí ajornar arran dels esdeveniments que han tingut lloc durant aquesta nit a la ciutat".\nEl Govern municipal considera que, donades les circumstàncies de mobilitzacions que s'estan convocant per a aquests dies a Barcelona, no és "el millor moment per fer un debat serè i calmat".\nAixí i tot, Colau ha mostrat la seva predisposició a convocar el ple i, en declaracions als periodistes, ha assegurat que són dies complexos on s'ha de gestionar la situació del dia a dia i que han d'estar centrats en "donar la imatge que la ciutat funciona".\nPer a l'alcaldessa, és prioritari enviar un missatge de serenitat i de diàleg, i considera que no té sentit precipitar un plenari si només ha de posar més soroll i baralles de partits: "El debat de la sentència es farà quan els ànims estiguin més calmats".\nHa equiparat la situació al ple extraordinari que el Parlament té previst celebrar aquest dijous, i ha criticat que les forces independentistes no s'hagin posat d'acord per celebrar una votació i que només hi hagi un debat.\n"Si en el mateix Parlament les forces independentistes no han pogut ni posar-se d'acord per portar un text de consens a votació, crec que no té sentit que a l'Ajuntament precipitem un ple si ha de ser només perquè els partits es barallin entre ells", ha reiterat.\nA més, han explicat que en les protestes d'aquest dimarts prop de la Delegació del Govern es van cremar 250 contenidors, el cost dels quals és de 320.000 euros, de manera que han demanat a la ciutadania "ser conscients dels costos que generen una part del mobiliari urbà però també dels costos que generen addicionalment", com la reconstrucció de l'asfalt.


Joaquín Sabina dedica una cançó a Carme Ruscalleda al Palau Sant Jordi\nL'artista va presentar el seu últim treball 'Lo niego todo'\ndivendres, 30 de juny 2017 - 12:32h\nCarme Ruscalleda i Joaquín Sabina | Cedida\nEl Palau Sant Jordi de Barcelona es va rendir, el dimecres 28 de juny a la nit, al cantautor espanyol de 68 anys Joaquín Sabina. En aquest concert l'artista va presentar el seu últim treball 'Lo niego todo' i va repassar algunes de les seves cançons més emblemàtiques. Aquest concert, que comptava amb la presència de Carme Ruscalleda entre els assistents, va tenir un moment inesperat quan Sabina va dedicar el tema «Ahora que», una cançó fora del repertori, a la cuinera Carme Ruscalleda. Aquesta sorpresa va ser donada com a resultat d'una entrevista que el magazín de 'La Vanguardia' li va fer a Carme Ruscalleda fa unes setmanes. En aquesta entrevista una de les preguntes que la periodista li va fer a Ruscalleda va ser com li agradaria que fos l'últim dia de la seva vida i com esperaria la mort, i la cuinera va dir que s'acomiadaria al seu menjador, mirant l'horitzó, amb la música de la cançó «Ahora que» de Joaquín Sabina.\nEl cantautor, que havia llegit l'entrevista, va voler dedicar-li aquesta cançó al Palau Sant Jordi. Ruscalleda, que era al concert, ho va viure com un regal molt especial. Aquest gest del cantautor, però, no és l'únic que hi ha hagut entre ells dos. Ruscalleda fa molts anys que admira Joaquín Sabina, i una prova d'això és que la cuinera va batejar un dels plats amb el nom de Coca Joaquín Sabina. La cuinera ha convidat el cantautor en diverses ocasions al restaurant, tot i que Sabina encara no hi ha anat mai. La devoció entre Joaquín Sabina i Carme Ruscalleda és mútua perquè Sabina li va dedicar una cançó que va publicar el 2008 a la revista 'Interviú'.


Vicente Moreno: “Acceptem la pressió. Prefereixo estar en els equips bons” | Román Martínez | BARCELONA | Espanyol | L'Esportiu de Catalunya\nVicente Moreno: “Acceptem la pressió. Prefereixo estar en els equips bons” Vicente Moreno: “Acceptem la pressió. Prefereixo estar en els equips bons” Vicente Moreno: “Acceptem la pressió. Prefereixo estar en els equips bons” Vicente Moreno: “Acceptem la pressió. Prefereixo estar en els equips bons” + Vicente Moreno: “Acceptem la pressió. Prefereixo estar en els equips bons” E-mail\nBARCELONA - 18 setembre 2020 13.43 h\nVicentre Moreno ha repassat la prèvia del partit de diumenge davant el Mallorca. RCDE / CARLOS MIRA.\nVicente Moreno: “Acceptem la pressió. Prefereixo estar en els equips bons” Vicente Moreno: “Acceptem la pressió. Prefereixo estar en els equips bons” Vicente Moreno: “Acceptem la pressió. Prefereixo estar en els equips bons” Vicente Moreno: “Acceptem la pressió. Prefereixo estar en els equips bons” Vicente Moreno: “Acceptem la pressió. Prefereixo estar en els equips bons” E-mail\nVicente Moreno ha repassat la prèvia del duel davant del Mallorca (Diumenge, 16 h. al RCDE Stadium) un partit on el tècnic de Massanassa jugarà contra el seu exequip. “El partit és especial per a mi i els meus companys del cos tècnic. Allà hem gaudit molt i poder jugar contra ells sempre serà especial. Hi ha molts jugadors i treballadors que apreciem”, ha declarat el tècnic que ha anat més enllà. “El que sento pel Mallorca és amor malgrat certes notícies que ha sortit”. Vicente Moreno té una visió privilegiada del seu exequip i això podria facilitar-li les coses a l’Espanyol. “No sé si és un avantatge o un inconvenient. La realitat és que els conec molt bé i ells a mi. Han estat tres anys i pràcticament és la mateixa plantilla que tenia”, ha dit el tècnic que té clar que el Mallorca donarà guerra. “Hem de donar la nostra millor versió per guanyar. Ells venen d’una derrota i això encara farà que siguin més perillosos perquè ningú vol començar amb dues derrotes consecutives. Té moltes virtuts però ara no opinaré d’elles per no donar cap pista”.\nMés enllà d’això, Vicente Moreno ha estat qüestionat pel cartell de favorit que se li ha col·locat a l’Espanyol i, encara més, després del seu gran partit davant l’Albacete. “Acceptem la pressió. Prefereixo estar en els equips bons, forts i amb recursos, però tampoc penso molt en el que diguin la resta”, ha reblat. El tècnic té molt clar el full de ruta a seguir. “Fer valoracions ara del que pot passar és ficar la pota. No podem fer cap valoració en la jornada 1 ni en la jornada 10. La segona és complicada. Hem de tenir una bona línia de treball” i ha continuat teixint el seu discurs d’exigència diària per assolir l’objectiu de l’ascens.”Aquí es guanya per treballar bé i deixar-ho tot sobre el camp. En això és en què ens centrarem. Si guanyem, tindrem sis punts, i estarem on volem en aquest moment però fins al maig i el juny queda molt temps. Ara el més important és l’aquí i l’ara, el present”.\nEl mercat de fitxatges no es tanca fins al 5 d’octubre. Tot fa penar que hi haurà alguna venda, en forma de traspàs, en aquest marge temporal. “La realitat és que el termini és el que és i qualsevol cosa pot passar. Ara hem de pensar en el pròxim partit que és davant del Mallorca i amb els jugadors que disposem. Tots els jugadors estan molt implicats, independentment, de la seva situació. Miro els estats de forma. No puc controlar si un futbolista es queda o marxa”, ha incidit el preparador. Un d’aquests futbolistes cobejats és Embarba. El madrileny ha rebut els elogis del seu tècnic. “Embarba és un jugador fonamental per a nosaltres. No només pel nivell futbolístic sinó en l’àmbit personal té pes dins de l’equip”.


Pla d'estudis i titulació - Postgrau en Dret de la Seguretat Social - UPF Barcelona\nII. Mòdul de Dret de la Seguretat Social\nCriteris administratius de l’INSS/Avaluació\nConsulta els continguts del Postgrau en Dret Laboral.\nLa llengua vehicular del programa serà principalment el castellà, encara que es realitzaran aproximadament el 20% de les classes en català. Per això, es requereix un coneixement de català a nivell de comprensió.\n*La informació publicada pot estar subjecta a canvis.\nSuperar el Postgrau en Dret de la Seguretat Social permet obtenir el Diploma de postgrau en Dret de la Seguretat Social expedit per la Universitat Pompeu Fabra.


el bloc de francesc matas salla: Neu\nLa nevada barcelonina va foragitar a les representacions oficials de les esquerres tripartites de la manifestació del 8 de Març. Centenari del Dia de la Dona treballadora.\nPot semblar que algunes es beguessin l'enteniment al mantenir la manifestació. Ans el que em crida l'atenció, no és pas que la gent que tenia dificultats obvies de transport per anar-hi es quedés ben aixoplugada a casa. Què menys! El que trobo alliçonador és l'actitud de cada segment social i institucional amb les seves propostes polítiques.\nICV i EUiA desconvocaren. La Comissió 8 M des de Ca la Dona explicaven que s'acostaven a la Plaça de la Universitat, i allà segons la situació de les inclemències del temps i els ànims de la gent es faria la mani o altra cosa. Les organitzacions de noies independentistes i de l'esquerra anticapitalista van fer cap a la plaça. La Plataforma contra les violències de gènere va mantenir la convocatòria amb pancarta inclosa. El grup Dones de Blanc (de la plataforma esmentada) van suspendre la coreografia al cancel·lar l'Ajuntament el sistema de so.\nA les 18,30 h ja no nevava. A les 19 h els vials i carrers del centre permetien caminar-hi sense mullar-se. Un breu intercanvi d'opinions i ànims a la Universitat va ser suficient per una petita manifestació de tres-centes dones la majoria joves, amb alguns homes.\nPerquè un moviment social com la Plataforma contra la violència de gènere, uns centenars d' independentistes i algunes organitzacions anticapitalistes van manifestar-se i, en canvi, les seves representacions polítiques electes, o les que pretenen ser-ho, es van atemorir i no varen anar-hi, ni tant sols per si de cas es feia, com va passar? Te quelcom a veure això amb l'escletxa, més aviat fossa profunda creixent, entre el jovent i un estament institucional i dels partits oficialitzats?\nA la Declaració d'EUiA es lloava la llavor governamental sobre les dones. Benvingudes siguin totes les millores. Sense treure-li cap mèrit merescut, la setmana passada vaig plantejar: "El govern va més que coix en l'aspecte de gestió vers les dones. Cal més Jutjats per les dones, formació de gènere per Jutges/ses, Forenses, periodistes, professorat i a la Universitat, renumeració adient i estabilitat professional als Centres d'atenció a la dona; fons pels Ajuntaments i supramunicipals per les polítiques d'igualtat, i un reguitzell més. Colpeix que allà on s'ha efectuat una formació, com és el cas dels protocols dels Mossos en detectar la violència de gènere, els informes són tan impecables, que aleshores són els forenses i jutges qui es dediquen a obstruir-los, per no atiborrar els Jutjats."\nLa Plataforma contra les violències de gènere incloïa a les consignes "Cap agressió sense resposta", "Medis suficients per les dones". Les joves contentes de fer seva la manifestació cridaven contra els bisbes, les esglésies, pel dret a l'avortament, "masclistes sou els terroristes", per cremar-ho tot per fer-se sentir.\nCalia ser amb aquesta gent jove, doncs pretenem canviar les coses de dalt a baix i de baix a dalt amb la mobilització social. Volem una transformació profunda social, i per tant també dels poders i institucions públiques estatals, autonòmiques i municipals.\nPublicado por francesc matas salla en 12:27:00